Πώς θα ασφαλίζεται το αυτόνομο όχημα; | insurancemarket Blog\nΠώς θα ασφαλίζεται το αυτόνομο όχημα;\n5 Μαρτίου, 2019 Χρήσιμα Νέα\nΠώς θα είναι η ασφάλιση αυτοκινήτου σε έναν κόσμο όπου δεν θα υπάρχουν οδηγοί και θα κυριαρχούν εξελιγμένα συστήματα σάρωσης και παρακολούθησης, από λέιζερ μέχρι ραντάρ και κάμερες που θα βλέπουν τα πάντα για να προλαμβάνουν τα πάντα;\nΌλοι ελπίζουν ότι οι δρόμοι θα είναι πιο ασφαλείς αφού σήμερα εκτιμάται ότι 9 στα 10 ατυχήματα οφείλονται στον ανθρώπινο παράγοντα.\nΒλέπες, τα λογισμικά που θα κατευθύνουν τα οχήματα δεν θα μεθούν, δεν θα κινδυνεύουν να κοιμηθούν στο τιμόνι από την κούραση και σίγουρα δεν θα… χαζεύουν στο κινητό τηλέφωνο!\nΚατά συνέπεια, οι ασφαλιστικές εταιρείες καλούνται να μεταλλαχθούν και να ενστερνιστούν την αλλαγή, αναλαμβάνοντας πλέον κινδύνους που σχετίζονται με την ασφάλεια των επιβατών και όχι τον οδηγό.\nΠαράλληλα, η νέα πραγματικότητα που φέρνει η τέταρτη βιομηχανική επανάσταση προκαλεί μία διαρκή συζήτηση στις τάξεις των ασφαλιστών και των αναλογιστών για το πώς θα τιμολογούνται οι ασφάλειες όταν οι υπολογιστές και η τεχνητή νοημοσύνη θα έχουν πάρει το τιμόνι από τον άνθρωπο.\nΜία πρώτη ανάγνωση θα μπορούσε να είναι ότι τα ασφάλιστρα θα αυξηθούν αφού θα χρειαστεί μία περίοδος προσαρμογής στη νέα γενιά κινδύνων.\nΤο μεγάλο πρόβλημα είναι ότι μιλάμε για μία νέα αγορά για την οποία δεν υπάρχουν στατιστικά στοιχεία ετών. Βέβαια, οι ίδιοι οι κατασκευαστές «έξυπνων» ή αυτοκινούμενων οχημάτων, καταγράφουν… μανιωδώς όλα τα δεδομένα που σχετίζονται με την αυτόνομη οδήγηση έτσι ώστε να προετοιμάσουν το έδαφος για τη μεγάλη μετάβαση.\nΜε τον τρόπο που λειτουργούν σήμερα τα ασφάλιστρα αυτοκινήτου, είναι λογικό να σκεφτεί κάποιος ότι στο μέλλον αυτά θα προσαρμόζονται ανάλογα με την χρήση της αυτόνομης οδήγησης και τις ανάγκες των πελατών. Αν υπάρχει μία γκρίζα ζώνη, αυτή έχει να κάνει κατά κύριο λόγο με το ποιος θα αναλαμβάνει την ευθύνη στην περίπτωση ατυχήματος.\nΟ ιδιοκτήτης, η εταιρεία ανάπτυξης λογισμικού ή ο κατασκευαστής του αυτοκινούμενου οχήματος;\nΣε έκθεσή της για τις προοπτικές της ασφαλιστικής αγοράς το 2019, η Deloitte αναγνωρίζει ότι μέσω της αυξημένης διασυνδεσιμότητας παράγονται τεράστιες ποσότητες δεδομένων σε πραγματικό χρόνο ενώ παράλληλα η σχέση μεταξύ των ασφαλιστικών εταιρειών και των ασφαλισμένων εξελίσσεται από στατική και συναλλακτική σε δυναμική και διαδραστική.\nΜε άλλα λόγια, αν σήμερα ο κόσμος μας τρέχει με πολύ μεγαλύτερες ταχύτητες, τότε στο μέλλον η ασφάλιση αυτοκινήτου θα αλλάζει καθημερινά ίσως και κάθε ώρα, ή ακόμη και κάθε λεπτό, αφού η συλλογή δεδομένων θα πυροδοτεί μία αυτοματοποιημένη διαδικασία προσαρμογής των ασφαλειών και τιμολόγησης των ασφαλίστρων.\nΆλλωστε, τα ατυχήματα σήμερα οφείλονται, όπως προαναφέρθηκε, στον ανθρώπινο παράγοντα που σημαίνει ότι θα έχουμε να κάνουμε με μία εντελώς διαφορετική αγορά, αφού ο εν λόγω παράγοντας δεν θα υπάρχει.\nΑν, λοιπόν, ο άνθρωπος δεν προκαλεί ατυχήματα, γιατί χρειαζόμαστε την ασφάλεια αυτοκινήτου; Ποιος πραγματικά θα ευθύνεται για μία σύγκρουση;\nΑν για παράδειγμα, αποδειχθεί ότι ένα ατύχημα προκλήθηκε λόγω σφάλματος ενός συστήματος ανίχνευσης κίνησης που είναι ενσωματωμένο στο όχημα, ποιος θα φταίει, ο κατασκευαστής του οχήματος ή η εταιρεία που προμηθεύει το σύστημα ανίχνευσης;\nΑν υπάρξει πρόβλημα με τη σύνδεση στο διαδίκτυο ή με την λειτουργία ενός δορυφόρου, θα ευθύνεται ο κατασκευαστής ή ο πάροχος του διαδικτύου;\nΕπίσης, ποιος θα… πληρώσει το μάρμαρο αν το όχημα πέσει θύμα κυβερνοεπίθεσης;\nΕιδικοί του ασφαλιστικού κλάδου σημειώνουν ότι ως κοινωνία θα πρέπει να συμφωνήσουμε στο ποιος θα ευθύνεται στις αναρίθμητες περιπτώσεις διαφορετικών κινδύνων αλλά και στο ποιος θα πρέπει να ασφαλίζεται. Γιατί όλα από εκει ξεκινούν.\nΥπάρχουν πολλά αναπάντητα μέχρι στιγμής ερωτήματα, νομικά αλλά και ηθικά, όπως το αν μπορεί ένα… ρομπότ να αποφασίσει ποιον θα προστατέψει όταν δεν μπορεί να αποφύγει τη σύγκρουση.\nΈναν άνθρωπο ή μία ομάδα ατόμων; Έναν νεότερο ή έναν μεγαλύτερο σε ηλικία;\nΕίναι ερωτήματα που μπορεί σήμερα να προκαλούν αίσθηση όμως θα έρθει η ώρα που θα γίνουν μέρος της βασικής συζήτησης γύρω από το πόσο μπορεί η τεχνολογία να αντικαταστήσει τον άνθρωπο. Τα ανοιχτά αυτά μέτωπα μας υπενθυμίζουν ότι η εξέλιξη της τεχνολογίας αν χρησιμοποιηθεί με λάθος τρόπο μπορεί να λειτουργήσει αποσταθεροποιητικά.\nΈνα θέμα, επίσης, είναι αν θα προλάβουν οι ασφαλιστικές εταιρείες να σταθμίσουν τους κινδύνους της αυτόνομης οδήγησης. Σύμφωνα με τις εκτιμήσεις αμερικανών αναλυτών, ενώ τα ασφάλιστρα θα μειωθούν κατά 12,5% έως το 2035, τα αυτοκινούμενα οχήματα που θα κυκλοφορούν στις ΗΠΑ τότε δεν θα ξεπερνούν τα 23 εκατομμύρια, αριθμός που σήμερα αντιστοιχεί στο 10% των συνολικών οχημάτων.\nΠάντως, στην παρούσα φάση οι συζητήσεις μεταξύ παγκόσμιων ασφαλιστικών εταιρειών και κυρίαρχων αυτοκινητοβιομηχανιών βρίσκονται σε εξέλιξη σε μια προσπάθεια να χτίσουν σχέσεις και να προλάβουν τις εξελίξεις. Στον αντίποδα, οι κολοσσοί της τεχνολογίας φαντάζονται ένα μέλλον χωρίς συμβατικούς κατασκευαστές και συμβατικές ασφαλιστικές. Μέχρι τότε, οι κίνδυνοι θα συνεχίσουν να μας απασχολούν αλλά θα αλλάξει η «φύση» τους, αφού σήμερα βασίζονται στην τυχαιότητα που συνδέεται με την ανθρώπινη οδήγηση, ενώ όσο θα αρχίσουν να αποδίδονται σε λογισμικά και αισθητήρες, θα γίνονται πιο συστημικοί.\nΌσο το όχημά σου δεν είναι αυτόνομο, μείωσε το κόστος των ασφαλίστρων σου συγκρίνοντας την αγορά εύκολα και γρήγορα!\nΠώς θα ασφαλίζεται το αυτόνομο όχημα; 03.05.2019\nPrevious: Σε τι διαφέρει η Επένδυση από την Αποταμίευση;\nNext: Αυτόνομη θέρμανση στην πολυκατοικία - Δες τις επιλογές σου


Η Θεολογία Μεσοπέλαγα: Θεσσαλία Τεριακή:Ψυχραιμία, παιδιά !Οδηγίες προς ναυτιλομένους στα νερά των Πανελλαδικών Εξετάσεων\nΘεσσαλία Τεριακή:Ψυχραιμία, παιδιά !Οδηγίες προς ναυτιλομένους στα νερά των Πανελλαδικών Εξετάσεων\nΨυχραιμία, παιδιά !\nΟδηγίες προς ναυτιλομένους στα νερά των Πανελλαδικών Εξετάσεων\nΤέτοιες μέρες κάθε χρόνο στην Ελλάδα συμβαίνει κάτι το οποίο στις χώρες του εξωτερικού θα φαινόταν παράδοξο έως και εξωφρενικό. Όταν οι υποψήφιοι για την Τριτοβάθμια Εκπαίδευση δίνουν τον αγώνα τους για την επίτευξη των στόχων τους, όλη η ατμόσφαιρα ηλεκτρίζεται με εκδηλώσεις φόβου και πάθους.\nΆνθρωποι προερχόμενοι από κάθε χώρο εννοούν να έχουν άποψη επί του θεσμού των Εξετάσεων, επί των θεμάτων, επί της βαθμολόγησης, επί των επιλογών κατά τη συμπλήρωση του μηχανογραφικού, επί της λειτουργίας των Σχολών, επί των τιμών των ενοικιαζομένων στους φοιτητές καταλυμάτων, επί παντός του επιστητού… Τελευταία μάλιστα, ίσως επειδή φαίνεται ότι ξεθώριασε η εντύπωση που προκαλούσαν πολιτικοί, εκπαιδευτικοί, αναλυτές και στατιστικολόγοι, η τηλεόραση καταφεύγει σε αστρολόγους, καφετζούδες και χαρτορίχτρες, για να ενημερωθούν οι υποψήφιοι αν θα γράψουν καλά, ανάλογα με το ζώδιό τους!\nΕίκοσι έξι συναπτά έτη μέσα στις σχολικές αίθουσες και δώδεκα χρόνια σε βαθμολογικά κέντρα δίνουν το δικαίωμα έκφρασης παραινέσεων προς τους υποψηφίους, όσο βέβαια γεννούν και το χρέος αίτησης συγγνώμης από τους παραπονούμενους. Γι’ αυτό, το σημερινό κείμενο συνεχίζεται σε β΄ πληθυντικό πρόσωπο, αφού μπορεί να θεωρηθεί ότι απευθύνεται προσωπικά στα παιδιά που δίνουν Εξετάσεις.\n«Καλημέρα, παιδάκια !\n( κατανόηση για την προσφιλή πρωινή προσφώνηση στην τάξη…)\nΣήμερα απευθύνομαι σε εσάς, γιατί … ήλθε η ώρα σας ! Μια ώρα δύσκολη, γιατί είναι κρίσιμη για το μέλλον σας, αλλά ταυτόχρονα και καλή, γιατί σάς δίνεται η ευκαιρία να καταξιωθεί στο παρόν η παιδεία που ούτως ή άλλως αποκτήσατε στο παρελθόν.\nΣε κάθε μάθημα που θα εξεταστείτε δε θα κριθείτε μόνο για τις πληροφορίες που έχετε συσσωρεύσει. Μεγαλύτερο ρόλο θα παίξει η μεθοδικότητα στη μελέτη, η καλή φυσική κατάσταση, η ψυχραιμία στην αντιμετώπιση των θεμάτων, η αξιοποίηση του χρόνου που θα σάς διατεθεί, η φροντίδα για την εμφάνιση του γραπτού. Γι’ αυτό η ψυχολογική σας προετοιμασία έχει μεγάλη σημασία.\nΤο πρώτο που συνηθίζουμε να λέμε είναι ότι δε χρειάζεται να αποστηθίσετε κάτι και να το γράψετε χωρίς προηγουμένως να το έχετε αφομοιώσει. Το τελικό αποτέλεσμα της μελέτης σας θα είναι δικό σας, καθαρά προσωπική δημιουργία.\nΊσως πιστεύετε ότι κατά τη βαθμολόγηση όλα είναι υποκειμενικά, και μάλιστα στο μάθημα της Νεοελληνικής Γλώσσας (που παλαιότερα τη λέγαμε Έκθεση). Σκεφτείτε όμως ότι η Πολιτεία μεριμνά για τα παιδιά της και φρόντισε να θεσπίσει ασφαλιστικές δικλίδες, ώστε η βαθμολόγηση των γραπτών να μην είναι αυθαίρετη. Είναι καλό να προσέλθετε στις Εξετάσεις πληροφορημένοι για τον τύπο των θεμάτων και για την κατανομή των μορίων. Άλλωστε, ζούμε στην εποχή της Πληροφορίας και πετυχαίνουν περισσότερα όποιοι έχουν μάθει να συλλέγουν και να επεξεργάζονται τις απαραίτητες πληροφορίες από τον καταιγισμό που δεχόμαστε.\nΑκόμη κι αν κάποιο θέμα δεν σάς έχει απασχολήσει στο παρελθόν, είναι σίγουρο πως μετά από τόσα χρόνια στην Εκπαίδευση έχετε βρει κάτι σχετικό, έχετε μάθει να αντιμετωπίζετε παρόμοιες απαιτήσεις. Θυμηθείτε ότι χρειάζεται να εμβαθύνετε στα κυριότερα και όχι απλώς να παραθέτετε στοιχεία που θα δείχνουν σκέτη απομνημόνευση.\nΟ αναγνώστης-βαθμολογητής θα αξιολογήσει στο γραπτό σας την ευστοχία στις απαντήσεις, την ανάπτυξη των απαραίτητων, τη σαφήνεια στην έκφραση, το ευανάγνωστον του γραπτού σας. Να θυμάστε ότι υπάρχει κίνδυνος να παρασυρθείτε σε άσκοπη φλυαρία ή και ακαταλαβίστικη λακωνικότητα. Μην περιοριστείτε σε περιγραφές, αλλά φροντίστε για πολύπλευρη εξέταση και ανάλυση. Για κάθε απάντηση απαιτείται αιτιολόγηση επιστημονικά τεκμηριωμένη και υπάρχει σχετική δέσμευση της Πολιτείας (βλ. σημείωση στο τέλος της φωτοτυπίας που θα σάς δοθεί).\nΙδιαίτερα στα φιλολογικά μαθήματα, εκείνο στο οποίο δίνεται συχνά υπερβολική σημασία είναι η έκφραση. Και βέβαια είναι σημαντική, αλλά δε χρειάζεται να αισθάνεστε ότι μειονεκτείτε, εάν αγνοείτε εντυπωσιακά σχήματα λόγου ή σπάνιες λέξεις.\nΈκφραση είναι το ύφος, η ορθογραφία, η σύνταξη και η σύνδεση των προτάσεων. Μπορείτε να αποφύγετε πολλά σφάλματα, εάν γράφετε απλά, ώστε τελικά να βγαίνει νόημα, να καταλαβαίνει ο αναγνώστης τι θέλετε να πείτε. Γι’ αυτό όχι μακροπερίοδος λόγος αλλά σύντομες φράσεις, με απλή σύνταξη και λέξεις που γνωρίζετε τη σημασία τους. Λόγιες και σπάνιες λέξεις μη χρησιμοποιείτε, αν δεν είναι φυσικά ενσωματωμένες στο λόγο σας, γιατί θα δείχνουν σαν ακριβά κοσμήματα σε παλιά ρούχα.\nΤο ύφος σας είναι απαραίτητο να είναι φυσικό, λιτό, να προκαλεί το ενδιαφέρον. Μην ξεχνάτε όμως ότι το δικό σας κείμενο δεν είναι ούτε κήρυγμα από άμβωνος ούτε διδασκαλία από καθέδρας ούτε πολιτικό μανιφέστο. Είστε έφηβοι, το γνωρίζουν οι Εκπαιδευτικοί. Το γραπτό σας είναι αναμενόμενο να αποπνέει την ελπίδα και τη διάθεση για δημιουργία, που χαρακτηρίζουν τη νιότη, και όχι καταστροφολογία και απαισιοδοξία.\nΤο γραπτό σας είναι ένα πνευματικό πόνημα, που αξίζει την προσοχή και το σεβασμό του αναγνώστη. Σεβαστείτε όμως πρώτοι οι ίδιοι τον εαυτό σας και μην τον ταλαιπωρείτε με αλόγιστη σπατάλη δυνάμεων και ψυχολογική πίεση, που ίσως σάς οδηγήσει να χάσετε κι αυτά που έχετε κερδίσει τόσα χρόνια.\n« Ο καθείς και τα όπλα του » γράφει ο Ελύτης στο ΑΞΙΟΝ ΕΣΤΙ. Κι αν κάποιοι από εσάς εξεταστείτε προφορικά ως φυσικώς αδύνατοι, θυμηθείτε ότι για τους ανθρώπους που σάς γνωρίζουν από κοντά, άρα και σάς αγαπούν, είστε υπέρ φύσιν δυνατοί. Μπορείτε να πετύχετε με αξιοπρέπεια τον προσωπικό σας στόχο παραβλέποντας τα κακόβουλα σχόλια κι έχοντας τα μάτια σας στραμμένα αποκλειστικά στα πρόσωπα τα αγαπημένα.\nΈχετε πολλά να προσέξετε. Μεγάλη σημασία έχει η διαχείριση του χρόνου καθ’ όλην τη διάρκεια των Εξετάσεων. Διακρίνετε τις ώρες της μελέτης από εκείνες της ανάπαυσης. Ο χρόνος είναι για να τον αφιερώνουμε και όχι για να τον σκοτώνουμε.\nΕπιλεκτικοί επίσης χρειάζεται να είστε στην επικοινωνία με τα άλλα πρόσωπα, προκειμένου να νιώσετε καλά και να μην ταραχθείτε. Ό,τι γνωρίζετε οι ίδιοι πως σάς προκαλεί άγχος, αποφύγετέ το, ώστε να μη χαραμίσετε το μέλλον σας για την απερισκεψία λίγων ημερών. Είναι γραφτό να αντιμετωπίζουμε τις περιστάσεις του βίου αθώοι σαν τα περιστέρια και ψύχραιμοι σαν τα φίδια.\nΜπορεί η πραγματικότητα να σκιαγραφείται ζοφερή, αλλά πάντα υπάρχει και η φαιδρή πλευρά. Γι’ αυτό, τούτες τις ημέρες δώστε τον καλύτερο εαυτό σας : εάν (και μόνον εάν) η μητέρα σας υπερβαίνει τα όρια της στοργής, ενθαρρύνετέ την να πάει σε γυμναστήριο. Εάν (και μόνον εάν) ο πατέρας σας επιμένει στη δική του επιλογή της Σχολής, πολύ ευγενικά στείλτε τον για ψάρεμα. Κατόπιν, με νηφαλιότητα θα συζητήσετε διεξοδικά. Κι αν σάς χτυπήσουν την πόρτα απρόσμενα, μη φανταστείτε ότι ήλθε μια καλόγρια, για να σάς πουλήσει λιβάνι. Κατά πάσαν πιθανότητα θα είναι μια γνωστή – άγνωστη, που θα ρωτήσει γεμάτη ενδιαφέρον « πώς γράφει το παιδί; », για να έχει τροφή στον απογευματινό καφέ με τις φίλες της.\nΜεταξύ σοβαρού και αστείου, τα ψέματα τελείωσαν. Η αλήθεια όμως είναι πως δεν ήλθε και η συντέλεια του κόσμου! Ένας σταθμός στο ταξίδι της ζωής σας είναι και οι Εξετάσεις, προτού ανοίξετε πανιά για νέους ορίζοντες. Η δική μας γενιά τραγουδούσε «τίποτε δεν πάει χαμένο…». Η δική σας «φτιάξε, καρδιά μου, το δικό σου παραμύθι…». Δεν άλλαξε και τίποτε. Το πνεύμα είναι το ίδιο.\nΚι επειδή απ’ όλα όσα θα ακούσετε αυτές τις ημέρες μπορεί να έχετε την αίσθηση ότι δεν θυμάστε τίποτε, το πρωί που θα ξεκινάτε από το σπίτι σας θυμηθείτε αυτό που έκαναν τόσες γενιές Ελλήνων σε κάθε αρχή : κάντε τον σταυρό σας… με την ψυχή σας, για την ψυχή σας ! »\nΠρωτοδημοσιεύθηκε στην εφημερίδα ΟΔΟΣ ( 14-5-2009/φ.492 )\nΗ Θεσσαλία Τεριακή είναι φιλόλογος, κατάγεται από τη Θεσσαλονίκη, ζει και εργάζεται στην Καστοριά.\nΑναρτήθηκε από Ανδρέας Αργυρόπουλος στις 10:32 π.μ.


Η ελπίδα που εκφράζει ο ΣΥΡΙΖΑ -όχι μόνο για τον τόπο μας αλλά για όλη την Ευρώπη -σφραγίζει το τέλος της πιο οδυνηρής μεταπολεμικής περιόδου και την αρχή της μιας νέας εποχής της οποίας ο χαρακτήρας παραμένει ακόμη νεωτερικός, ελπιδοφόρος και υπό διαμόρφωση από την κοινωνική δυναμική.\nΤο σύνθημα «η εμείς η αυτοί» αφορά πλέον όλη την Ευρώπη. Από αυτή την άποψη η ιστορική ευκαιρία μιας αποφασιστικής νίκης της Αριστεράς στην Ελλάδα σημαδεύει την αρχή του τέλους μια «εποχής στην κόλαση». Η προοπτική της νίκης αποτελεί όπως θα έλεγε ο Ερνστ Μπλοχ: «… συγκεκριμένη ουτοπία, δηλαδή μια υπαρκτή ιστορική δυνατότητα και ταυτόχρονα τον τόπο μιας αναγεννημένης, βαθιάς ελπίδας. Είναι ένα όνειρο προς τα εμπρός! Συνδέεται οργανικά με τις υπαρκτές τάσεις και δυναμικές που δρουν στο παρόν και μεσολαβεί διαλεκτικά με αυτό που προτίθεται να υπερβεί».\nΤίποτα πιο δυνατό από μια ιδέα και μια ανάγκη που έχουν ωριμάσει. Το μέλλον ξεκινάει τώρα!


Την παραίτησή της για λόγους ευθιξίας υπέβαλε το μεσημέρι της Δευτέρας η διευθύντρια του Νομικού Γραφείου του Πρωθυπουργού κυρία Γλυκερία Σιούτη.\nΑφορμή στάθηκε δημοσίευμα κυριακάτικης εφημερίδας, σύμφωνα με το οποίο η κυρία Σιούτη είχε ανάψει το «πράσινο φως» για πρόσληψη 25χρονου συμβούλου, ο οποίος δεν είχε εκπληρώσει τις στρατιωτικές του υποχρεώσεις. Καλή είδηση…από πλευρές! ΑΛΕΚΤΩΡ\n*Πολύ άσχημη εντύπωση προκάλεσε στη κοινή γνώμη της πόλης, Ξανθιώτες φίλαθλοι του….Παναθηναϊκού να επιτεθούν σε φιλάθλου της Skoda Ξάνθη που πανηγύριζαν τη Παρασκευή το βράδυ στη Κ. Πλατεία το 1-1 της ομάδας τους με τον «Πρωταθλητή» στο γήπεδο της Λεωφ. Αλεξάνδρας.\nΞανθιώτες κατά…Ξανθιωτών, αντί όλη η πόλη να είναι μια ΟΜΑΔΑ! Με την ΑΟΞΑάρα μας!!!\n*Έντονες «πιέσεις»ασκούνται όπως μαθαίνω από φίλους του και όχι μόνο στον Στάμο Τριμίτζιο, να κατέβει υποψήφιος δημοτικός σύμβουλος Ξάνθης στις εκλογές του Νοέμβρη με το ψηφοδέλτιο του Δημάρχου Ξάνθης Λάκη Στυλιανίδη…\n-Η άποψη της στήλης.\n-Μήπως ο Στάμος πρέπει να το «ξανασκεφτεί» γιατί τον ΧΡΕΙΑΖΕΤΑΙ η πόλη του; Ο Δήμος Ξάνθης; Μήπως…\nΚαλοπροαίρετα πάντα όλα αυτά!\n*Αλλάζω θέμα. Πολλές και ποικίλες συζητήσεις, εντός ΝΔ, προκάλεσε η πρόταση – έκπληξη που κατέθεσε δημόσια και μέσα από τη συνέντευξή του στο “Εθνος της Κυριακής” ο κ. Γ. Καρατζαφέρης για “κάθοδο” -με κοινή στήριξη του ΛΑΟΣ και του κόμματος της αξιωματικής αντιπολίτευσης- του κ. Δημ. Αβραμόπουλου στην Περιφέρεια Αττικής.\nΕπισήμως η Ρηγίλλης απέρριψε την πρόταση που είχε ως αποδέκτη τον κ. Αντ. Σαμαρά, αλλά δεν ήταν λίγοι οι βουλευτές της ΝΔ που σε κατ’ ιδίαν συζητήσεις τους εξέφρασαν την άποψη ότι η υποψηφιότητα του αντιπροέδρου του κόμματος θα είχε σημαντικές πιθανότητες επιτυχίας.\n*Η παρέμβαση Καρατζαφέρη, πάντως, προκάλεσε την οργή των στελεχών της Ρηγίλλης, που έσπευσαν όχι μόνο να απορρίψουν την πρόταση, αλλά και να επιτεθούν στον ΛΑΟΣ, επιχειρώντας (και πάλι) να πείσουν ότι υπάρχει απόσταση μεταξύ του κόμματος του κ. Καρατζαφέρη και των κεντροδεξιών ψηφοφόρων.\n*”Η ΝΔ” -ανέφεραν “κύκλοι” της Ρηγίλλης- “έχει υποψήφιο νίκης, ανανέωσης και ελπίδας στην Περιφέρεια Αττικής τον Βασίλη Κικίλια, που θα εκφράσει με συνέπεια την πλειοψηφία των πολιτών της Αττικής, οι οποίοι -μεταξύ των άλλων- αντιλαμβάνονται τα αδιέξοδα του μνημονίου και τις ευθύνες εκείνων που το ψήφισαν”.\n*Ο ίδιος ο κ. Καρατζαφέρης μιλώντας στο “Εθνος της Κυριακής” υπογράμμισε ότι η επιλογή Κικίλια αποκρούστηκε από το σύνολο της ΝΔ και διατύπωσε ως εξής την πρότασή του προς τον κ. Σαμαρά: “Κάνω μία υστάτη έκκληση για να μη δώσουμε και τον μίνι πρωθυπουργό στο ΠΑΣΟΚ. Να προτείνει τον κ. Αβραμόπουλο, ο οποίος έχει τεράστια πείρα στα Δημοτικά. Είναι ο αντιπρόεδρός του, ο υπαρχηγός του και θα μπορούσαμε και εμείς να στηρίξουμε τον κ. Αβραμόπουλο με δικούς μας αντι-περιφερειάρχες. Να πάρουμε τις τρεις αντι-περιφέρειες εμείς, να πάρει τις πέντε η ΝΔ και να πάμε όλοι μαζί”.\nΟ ίδιος ο κ. Αβραμόπουλος πάντως έκλεισε το θέμα που δημιουργήθηκε, τονίζοντας στα χθεσινά «ΝΕΑ», «Τέλος για μένα η Αυτοδιοίκηση», οπότε πολύς θόρυβος τελικά για το τίποτα…\n*Μέχρι τις 10 Σεπτεμβρίου θα δώσει τα πρώτα 30 ονόματα του συνδυασμού μου για τον Δήμο Αβδήρων, τόνισε χθες μιλώντας στην εκπομπή «Ανοιχτή Γραμμή» του Πάνου Παπαδόπουλου (Life 92.1 fm), ο Υποψήφιος Δήμαρχος των Ενεργών Πολιτών Δήμου Αβδήρων Κώστας Αντωνιάδης, τονίζοντας μάλιστα με έμφαση…\n-Τα περισσότερα ονόματα μάλιστα θα είναι γυναίκες υποψήφιες!\n*Με καθυστέρηση πάντως 50 λεπτών βγήκε χθες στη πρεμιέρα της εκπομπής «Ανοιχτής Γραμμής» ο Πάνος Παπαδόπουλος από τον Life 92.1 fm.\nΑιτία οι συνεχείς διακοπές ρεύματος στο πάρκο κεραιών του Δήμου Ξάνθης που είχαν ως συνέπεια να πέσει ο γενικός και ο σταθμός για αρκετή ώρα να «σιγήσει»…\nΚάθε εμπόδιο σε…καλό! Με τόσα που τραβάει τι άλλο να του ευχηθούμε εμείς του εκδότη του «Μ»; Και καλό χειμώνα…


Οι Anonymous Ελλάδας και Κουρδιστάν χτύπησαν τουρκικές τράπεζες και μισθοφόρους του Ερντογάν | HuffPost Greece\n15/02/2018 22:46 EET\nΚυβερνοεπιθέσεις κατά κορυφαίων τουρκικών τραπεζών και κατά του στρατού μισθοφόρων “Sadat” του τούρκου προέδρου Ταγίπ Ερντογάν πραγματοποίησε η ελληνική ομάδα χάκερ Anonymous Greece σε συνεργασία με τους Anonymous Kurdistan και την ελληνική κοινότητα Greek BlackHat Community.\n«Δεν υπάρχουν άλλα λόγια για την Τουρκία. Είσαι διαβολική. Οι Anonymous Greece, Anonymous Kurdistan, η ελληνική κοινότητα Greek BlackHat Community και πολλές άλλες ομάδες χάκερ σου επιτίθενται καθημερινά. Το τελευταίο μας χτύπημα ήταν πολύ καλό. Η κορυφαία σου τράπεζα δέχεται επιθέσεις και οι περισσότερες από αυτές έχουν χακαριστεί και παραβιαστεί. Η ιστοσελίδα του μισθοφορικού στρατού του Ερντογάν ”διαγράφηκε” μετά από ισχυρή επίθεση».\n#OpTurkey#AnonymousGreece AnonymousKurdistan #ShutDownTurkeyhttps://t.co/mo9zobdjle\n— Greek BlackHat Community (@GBHC_official) 15 Φεβρουαρίου 2018\nPLUS: Ερντογάν Anonymous τουρκικές τράπεζες


Βλάβη στον προαστιακό, ταλαιπωρία για τους επιβάτες – Patratora\nΒλάβη παρουσιάστηκε στον Προαστιακό της Πάτρας στο δρομολόγιο των 17.30 με αποτέλεσμα να διακοπούν τα δρομολόγια. Ο συρμός με προορισμό προς το Ρίο ακινητοποιήθηκε σύμφωνα με πληροφορίες στα Μποζαΐτικα.\nΤους επιβάτες παρέλαβε το λεωφορείο που πραγματοποιεί τα δρομολόγια προς το Πανεπιστήμιο και τον Άγιο Βασίλειο, από την επόμενη στάση του Καστελοκάμπου.\nΤο φαινόμενο είναι συνηθισμένο, ειδικά τους καλοκαιρινούς μήνες, που τα air condition δουλεύουν στο φουλ.\nΣύμφωνα με πληροφορίες από την ΤΡΑΙΝΟΣΕ στην Πάτρα, το πρόβλημα αποκαταστάθηκε λίγη ώρα αργότερα & τα επόμενα δρομολόγια πραγματοποιούνται κανονικά.\nΣτο μεταξύ συνεχίζονται οι εργασίες για την ολοκλήρωση & τελειοποίηση της επέκτασης του δικτύου του προαστιακού και προς την δυτική πλευρά έως την Κάτω Αχαΐα & όλοι αναμένουν να δουν πότε με το καλό θα ξεκινήσουν τα δρομολόγια που θα διευκολύνουν πολύ το επιβατικό κοινό που διαμένει σε περιοχές όπως Βραχνείκα, Τσουκαλέικα, Καμίνια, κ.α.\nΟΤΙ ΝΑ ΝΑΙ57 λεπτά πριν


Μεταρρύθμιση | Σχολικά βοηθήματα και παιχνίδια\nΟι μεταρρυθμίσεις του Λέοντα Γ’ του Ίσαυρου και τα θετικά ή αρνητικά αποτελέσματα που δημιούργησαν στην αυτοκρατορία\nΟι μακροχρόνιοι πόλεμοι των Βυζαντινών με τους γειτονικούς του λαούς εξάντλησαν το Βυζάντιο. Συγκεκριμένα:\nΑποδιοργάνωσαν τον στρατό των συνόρων και των ακριτικών επαρχιών.\nΟ Αυτοκράτορας Λέων ο Γ’ προσπάθησε να αντιμετωπίσει όλα αυτά.\nΜε τον «Γεωργικό Νόμο» προστάτευσε την περιουσία των ελευθέρων γεωργών και των κτηνοτρόφων και εξασφάλισε καλύτερες συνθήκες ζωής για όσους ζούσαν στην ύπαιθρο.\nΟι δυνατοί και οι κληρικοί δυσαρεστήθηκαν απίστευτα.\nΟ Λέων όμως έκανε και τις μεταρρυθμίσεις που άρχισαν την εικονομαχία.\nΑυτό το άρθρο έχει αντιγραφεί από το βιβλίο Ιστορίας Ε’ Δημοτικού.\nΒυζαντινή Αυτοκρατορία,Γειτονικοί λαοί του Βυζαντίου,Μεταρρύθμιση\nΠότε ανέβηκε στο θρόνο ο Αλέξιος;\nΠοιοι ήταν οι εχθροί;Πώς τους αντιμετώπισε;\nΤι αποτέλεσμα είχε η Α’ Σταυροφορία;\nΒυζαντινή Αυτοκρατορία,Γειτονικοί λαοί του Βυζαντίου,Κωνσταντινούπολη,Μεταρρύθμιση,Πόλεμοι στη Δύση,Σταυροφορίες\nΒυζαντινοί αυτοκράτορες που έμειναν στην ιστορία\nΠοιος έχασε στο Ματζικέρτ;\nΠοιος τύφλωσε τον Ισαάκιο Β’ και τον Αλέξιο Δ’;\nΠοιος ήταν ο ιδρυτής της Μακεδονικής Δυναστείας;\nΠοιος νίκησε τη μάχη του Κλειδίου;\nΠοιος μεταρρύθμισε τη νομοθεσία και τη φορολογία και επεκτάθηκε στη Δύση;\nΒυζαντινή Αυτοκρατορία,Γαληνοτάτη Δημοκρατία της Βενετίας,Γειτονικοί λαοί του Βυζαντίου,Θεολογικές διαμάχες,Ιουστινιανός,Κωνσταντινούπολη,Μεταρρύθμιση,Πόλεμοι στη Δύση,Πέρσες,Σταυροφορίες,Σφαγές στο θρόνο


25 πλημμυρισμένα σπίτια και καταστήματα -\n25 πλημμυρισμένα σπίτια και καταστήματα\nΠοτάμια οι δρόμοι στο Πλωμάρι χθες το πρωί\nΔεν άντεξε ο Σεδούντας τον τεράστιο όγκο νερού που έπεσε τα ξημερώματα της Πέμπτης\nΖημιές και στη δυτική Λέσβο\nΝέες πληγές σε δημόσια και ιδιωτική περιουσία προκάλεσαν οι έντονες βροχοπτώσεις που σημειώθηκαν το βράδυ της Τετάρτης σε μεγάλο μέρος του νησιού. Το Πλωμάρι και η Γέρα βρέθηκαν για μια ακόμη φορά “στο μάτι του κυκλώνα” με πλημμυρισμένα σπίτια και καταστήματα, τόνους λάσπη και αποκλεισμένους αγροτικούς δρόμους. Σημαντικές ζημιές συνέβησαν και σε χωριά της δυτικής Λέσβου, χωρίς ευτυχώς να κινδυνέψουν ανθρώπινες ζωές.\nΟ τεράστιος όγκος νερού και τα προβλήματα που δημιούργησε έγιναν αντιληπτά από τους κατοίκους του Πλωμαρίου τα ξημερώματα προς Πέμπτη, κινητοποιώντας τον Δήμο Μυτιλήνης, την Περιφέρεια, την Πυροσβεστική Υπηρεσία και την Αστυνομία. Συνεργεία της Πολιτικής Προστασίας με τον Αντιδήμαρχο, Μιχάλη Φραντζέσκο και τον Αντιπεριφερειάρχη, Πανάγο Κουφέλο, έσπευσαν στην περιοχή όπου ο Σεδούντας είχε υπερχειλίσει μετατρέποντας και τους δρόμους σε ποτάμια. Τα ορμητικά νερά παρέσυραν φερτά υλικά, χώματα, σκουπίδια και πλημμύρισαν πέντε επιχειρήσεις. Την ίδια ώρα, ο δρόμος προς τη Μελίντα είχε αποκοπεί λόγω καταπτώσεων και ειδοποιήθηκε η Περιφέρεια για να παρέμβει.\nΈνα η θάλασσα με την στεριά στο λιμάνι\n“Στο πόδι” βρισκόταν από τα ξημερώματα και ο Αντιδήμαρχος Γέρας, Παράσχος Μανούσος, για τα γνωστά προβλήματα που προκαλούνται κάθε χρόνο στην Ευρειακή και το Πέραμα από τις έντονες βροχές. Το νερό έφθασε σε κάποια σημεία το μισό μέτρο, με συνέπεια να πλημμυρίσουν 20 περίπου μόνιμες και εξοχικές κατοικίες. Μηχανήματα του Δήμου και της Περιφέρειας παρενέβησαν κι εκεί για να καθαριστούν οι δρόμοι και να αποκατασταθεί η κυκλοφορία.\nΠλημμυρισμένη και η κεντρική πλατεία του Πλωμαρίου\nΜικρότερης έκτασης ζημιές συνέβησαν στην Άγρα με κατολισθήσεις και κατάρρευση τοιχίων, όπως και στην Τσιχλιώτα όπου κατέρρευσε ένα παλιό ακατοίκητο σπίτι.\nΚάτοικοι στο Πλωμάρι υποστηρίζουν ότι τα προβλήματα παρουσιάστηκαν επειδή δεν είχε γίνει σωστός καθαρισμός στον ποταμό Σεδούντα, ισχυρισμό που διαψεύδει ο αρμόδιος Αντιπεριφερειάρχης. «Όλο το προηγούμενο διάστημα είχαμε μεριμνήσει για να καθαριστούν όλα τα ποτάμια και οι χείμαρροι του νησιού γιατί γνωρίζουμε ότι σε περίπτωση έντονης και παρατεταμένης βροχής ο κίνδυνος υπερχείλισης είναι πολύ πιθανός. Αυτό συνέβη λόγω της μεγάλης ποσότητας νερού που δεν μπορούσε να συγκρατηθεί με κανέναν τρόπο. Ευτυχώς, δεν κινδύνεψαν ανθρώπινες ζωές και όλες οι υπόλοιπες ζημιές θα καταγραφούν και θα αποκατασταθούν», είπε στα “Νέα της Λέσβου” ο Π. Κουφέλος.\nΚατάρρευση τοιχίου στην Άγρα\nΣύμφωνα με τον Αντιδήμαρχο Πολιτικής Προστασίας, Μ. Φραντζέσκο, από σήμερα οι καιρικές συνθήκες βελτιώνονται για να γίνει καταγραφή και αποτίμηση των ζημιών στη νότια πλευρά του νησιού. «Βγήκαμε στους δρόμους από τις 4 τα ξημερώματα και καταφέραμε με τους χειριστές και τα μηχανήματα να κρατήσουμε ανοιχτούς τους δρόμους και να απομακρύνουμε τους τόνους λάσπης που είχαν συγκεντρωθεί. Μόλις στεγνώσουν λίγο τα χώματα θα δούμε τι έχει συμβεί και στο αγροτικό δίκτυο για να ξεκινήσουν εργασίες αποκατάστασης».\nΠροηγούμενο άρθρο«Απαξιώνει κοινωνία, γιατρούς και θεσμούς»\nΕπόμενο άρθροΘρίλερ με την απαγωγή επιχειρηματία από τη Συκαμιά!


Αδιάβροχο ηλεκτρονικό θερμόμετρο υψηλής ακρίβειας | Gearbest Ελλάδα\nΕνσωματωμένο CR2032, προσέξτε να αντικαταστήσετε την μπαταρία όταν η οθόνη ζητά χαμηλή μπαταρία.\nΌταν τρέχει μέσα σε αυτό το pickup, το εικονίδιο snowflake θα εμφανιστεί στην οθόνη.\nΤο θερμόμετρο ψυγείου μπορεί να απενεργοποιηθεί από το διακόπτη για να εξοικονομήσει ενέργεια.\nΤο Fahrenheit celsius μετατρέπεται με το κουμπί\nΜαγνήτης και άγκιστρο στο πίσω μέρος του προϊόντος\nΜέγεθος προϊόντος: 6.70 χ 2.50 χ 4.30 εκ. / 2.64 χ 0.98 χ 1.69 ίντσες\nΜέγεθος πακέτου: 8,00 χ 7,00 χ 5,00 εκ. / 3,15 χ 2,76 χ 1,97 ίντσες\nΠεριεχόμενα συσκευασίας: 1 x Ηλεκτρονικό Θερμόμετρο


Κυριάκος Μητσοτάκης: Η Τουρκία να εγκαταλείψει τις προκλήσεις – «Όχι» σε νέο 2015 στο μεταναστευτικό - Newsbomb - Ειδησεις\nΠΟΛΙΤΙΚΗ 17/09/2021 20:00\nΟ πρωθυπουργός κατά τη διάρκεια των δηλώσεων μετά το πέρας της EUMED 9\nΣαφές και ξεκάθαρο μήνυμα προς την Τουρκία έστειλε ο πρωθυπουργός, Κυριάκος Μητσοτάκης. Μιλώντας μετά τη Σύνοδο Κορυφής για την Κλιματική Αλλαγή και τις επιπτώσεις στη Μεσόγειο, ο κ. Μητσοτάκης ξεκαθάρισε πως η Άγκυρα θα πρέπει να εγκαταλείψει τις προκλήσεις τόσο απέναντι στην Ελλάδα όσο και απέναντι στην Κύπρο.\nΟ κ. Μητσοτάκης ξεκινώντας την τοποθέτησή του, ανέφερε: «Ειδικά οι καταστροφικές φωτιές του φετινού καλοκαιριού δεν άφησαν αλώβητη καμία μεσογειακή χώρα και οι χώρες του βορρά επλήγησαν από θανατηφόρες πλημμύρες. Κοινή η άμυνά μας έναντι της κλιματικής κρίσης. Συντονιζόμαστε για να προστατεύουμε τα δάση και τις θάλασσές μας, διεκδικούμε έναν ισχυρότερο μηχανισμό πολιτικής προστασίας. Ζητάμε να αντιμετωπίσουμε από κοινού την πρόκληση των αυξημένων τιμών του φυσικού αερίου καθώς έχουν επιπτώσεις στις τιμές του ηλεκτρικού ρεύματος σε όλες τις χώρες».\n«Θεμελιώδης προτεραιότητα η ασφάλεια και η σταθερότητα με βάση το διεθνές δίκαιο, τη σύμβαση για το δίκαιο της θάλασσας. Αυτό αφορά και στην Τουρκία που οφείλει να εγκαταλείψει την παραβατικότητα έναντι της Κύπρου και της Ελλάδος. Αυτός είναι ακόμη ένας παράγοντας που υπογραμμίζει την ανάγκη στρατηγικής αυτονομίας της Ευρώπης και προβάλλει ως αδήριτος στόχος. Για την επίτευξη του η Ελλάδα θα βρεθεί στην πρώτη γραμμή. Η διακήρυξη μας είναι επίσης ξεκάθαρη και σε ό,τι αφορά υβριδικές απειλές και εν προκειμένω την εργαλειοποίηση του Μεταναστευτικού που αποκτά ξεχωριστή διάσταση λόγω των εξελίξεων στο Αφγανιστάν. Δεν θα επιτρέψουμε την επανάληψη του φαινομένου των ανεξέλεγκτων μεταναστευτικών ροών που βιώσαμε το 2015», υπογράμμισε στη συνέχεια.\nΚλείνοντας, ο πρωθυπουργός έκανε σαφές πως: «Δεν υπάρχει ανάπτυξη χωρίς κοινωνική συνοχή, στη μετά covid εποχή απαιτείται σταθερός βηματισμός τόσο στο μέτωπο της οικονομίας όσο και σε αυτό της δημόσιας υγείας. Θα επιμείνουμε στη στρατηγική της πειθούς, ώστε να εμβολιαστούν όσο το δυνατόν περισσότεροι πολίτες. Το άμεσο στοίχημα είναι να συνεχιστεί η οικονομική πρόοδος παράλληλα με την αύξηση των εμβολιασμών. Το επόμενο που θα μας απασχολήσει είναι το νέο Σύμφωνο σταθερότητας. Ο ευρωπαϊκός νότος απέδειξε πως δεν χρειάζεται λιτότητα αλλά προοπτική».


Καμμένος σε Ερντογάν: «Οι μόνοι που δεν είναι πειρατές σε βάθος αιώνων είναι οι Ελληνες» | Η ΚΑΘΗΜΕΡΙΝΗ\n05.11.2018 • 13:55\n«Οι μόνοι που δεν είναι πειρατές, όπως ξέρετε, σε βάθος αιώνων είναι οι Έλληνες» δήλωσε σήμερα ο υπουργός Εθνικής Αμυνας, Πάνος Καμμένος σχολιάζοντας τη χθεσινή αναφορά του Τούρκου Προέδρου Ρετζέπ Ταγίπ Ερντογαν.\nΥπενθυμίζεται ότι ο κ. Ερντογάν είχε δηλώσει ότι «η Τουρκία δεν θα επιτρέψει ποτέ προσπάθειες εκβιαστικής απόσπασης των φυσικών πόρων στην Ανατολική Μεσόγειο».\nΟ κ. Καμμένος πρόσθεσε ότι «η Ελλάδα στηρίζεται πάντα στο διεθνές δίκαιο στις αποφάσεις και οι πειρατές κρίνονται από τα Συμβούλια Ασφαλείας των Ηνωμένων Εθνών. Όταν κατέχουν περιοχές στις οποίες εισβάλλουν παρανόμως. Η Ελλάδα σέβεται το διεθνές δίκαιο, προστατεύει την εθνική της κυριαρχία, ζητά την συνύπαρξη όλων κάτω από κανόνες διεθνείς και αυτό θα πράξει και στο μέλλον. Δεν προκαλεί κανέναν αλλά και παράλληλα δεν υποχωρεί ούτε χιλιοστό στα δικαιώματα τα οποία της δίνει το διεθνές δίκαιο, οι διεθνείς συνθήκες και θα πρέπει κάποιοι να μην ξεχνούν ότι τα σύνορα της Ελλάδος, θαλάσσια, εναέρια, χερσαία, είναι και σύνορα της ΕΕ».\n«Όταν λοιπόν παραβιάζονται τα θαλάσσια, τα χερσαία ή τα εναέρια σύνορα της Ελλάδος τότε παραβιάζονται και αυτά της ΕΕ. Είμαστε μετά από τρία χρόνια σε θέση να ξέρουμε ποιοι είναι αυτοί που παραβιάζουν μέσα στην Συμμαχία τα εθνικά χωρικά ύδατα και τον εθνικό εναέριο χώρο» συνέχισε ο κ. Καμμένος καταλήγοντας:\n«Θα συστήσω προς όλες τις πλευρές να κοιτάξουν την ευημερία των λαών και αυτή θα έρθει όταν θα μπορέσουμε να εκμεταλλευθούμε όλοι σεβόμενοι το διεθνές δίκαιο τον πλούτο που έχει κάθε χώρα. Τον υποθαλάσσιο και ιδιαίτερα σε μια εποχή που η περιοχή μας γίνεται το ενεργειακό κέντρο της Μεσογείου».


Επικεφαλής επιτροπής της Ιατρικής Σχολής Αθηνών για την πανδημία ο Τσιόδρας\n4-10-2021 • 21:38μμ\nUPD: 4-10-2021 • 21:42μμ\nΌσο πάει και αναβαθμίζεται, λόγω... επιτυχίας\nΌσο πάει και αναβαθμίζεται ο Σωτήρης Τσιόδρας που μάλλον λόγω… επιτυχίας, γίνεται ο πλέον ειδικός περί της πανδημίας.\nΈτσι γίνεται επικεφαλής νέας επιτροπής της Ιατρικής Σχολής Αθηνών, που θα ασχολείται με τα της πανδημίας και πως θα ενισχυθεί η χώρα για τον χειμώνα που έρχεται. Στην «Επιτροπή για θέματα Δημόσιας Υγείας» θα συμμετέχουν ακόμη 50 καθηγητές από διάφορες ειδικότητες που έχουν σχέση με το αντικείμενο. Και θα συνεργάζεται με τα αρμόδια υπουργεία, ενώ θα είναι αυστηρά ακαδημαϊκό όργανο που θα γνωμοδοτεί για την Ιατρική Σχολή και το πανεπιστήμιο, θα επεξεργάζεται ερευνητικά θέματα και θα συμμετέχει σε κλινικές μελέτες. Αλλά θα εισηγείται και κοινά πρωτόκολλα για την αντιμετώπιση των ασθενών με κορωνοϊό.\nΟ Σωτήρης Τσιόδρας δήλωσε στο Βήμα: «Θα συνεχίσουμε την προσφορά μας στην αντιμετώπιση της πανδημίας και μέσα από την νέα αυτή ακαδημαϊκή επιτροπή. Οι Ιατρικές σχολές της χώρας πρωτοστάτησαν στην αντιμετώπιση της πανδημίας και η Ιατρική Σχολή Αθήνας στήριξε το εθνικό σύστημα υγείας με μοναδικό τρόπο μέχρι σήμερα, όπως και συνεχίζει να κάνει».\nΕΠΙΤΡΟΠΗ ΓΙΑ ΘΕΜΑΤΑ ΔΗΜΟΣΙΑΣ ΥΓΕΙΑΣ


Το Σάββατο με ΤΑ ΝΕΑ: Πώς να σκέφτεστε όπως ο Aλμπερτ Αϊνστάιν, Παναγία Σουμελά, National Geographic Traveller & ΟΚ! Το περιοδικό των διασήμων | Vita.gr\nΠροτάσεις 11 Απριλίου 2022 | 13:24 | Vita Team\nΤο Σάββατο με ΤΑ ΝΕΑ: Πώς να σκέφτεστε όπως ο Aλμπερτ Αϊνστάιν, Παναγία Σουμελά, National Geographic Traveller & ΟΚ! Το περιοδικό των διασήμων\nΤΑ ΝΕΑ ΣΑΒΒΑΤΟΚΥΡΙΑΚΟ εξερευνούν τα πιο δυνατά μυαλά της ανθρωπότητας. Αυτήν την εβδομάδα: Αλμπερτ Αϊνστάιν. «Αλησμόνητες Πατρίδες: Παναγία Σουμελά», National Geographic Traveller & ΟΚ!\nΤΑ ΝΕΑ ΣΑΒΒΑΤΟΚΥΡΙΑΚΟ εξερευνούν τα πιο δυνατά μυαλά της ανθρωπότητας.\nΜάθετε να σκέφτεστε όπως ο δημιουργός της θεωρίας της σχετικότητας.\nΠώς κατάφερε με την πρωτοποριακή του σκέψη να αλλάξει τη γνώση μας για το Σύμπαν.\nΓνωστός ως ο δημιουργός της πιο διάσημης εξίσωσης στον κόσμο, E=mc2, ο Aλμπερτ Αϊνστάιν με τη θεωρία της σχετικότητας αμφισβήτησε αιώνες προγενέστερης σοφίας. Χωρίς το πρωτοποριακό έργο του στη σχετικότητα και την κβαντική φυσική, η γνώση μας για το Σύμπαν θα ήταν δεκαετίες πίσω από το σημείο όπου βρίσκεται σήμερα.\nΑλλά ο Αϊνστάιν δεν ήταν μόνο ένας εξαιρετικός επιστημονικός στοχαστής. Hταν ένας ανθρωπιστής που απεχθανόταν τον πόλεμο και προσπάθησε να ανακόψει τη διάδοση των μέχρι τότε αφάνταστα καταστροφικών όπλων, στη δημιουργία των οποίων είχε εν μέρει συμβάλει το έργο του. Πέρασε μια ζωή πολεμώντας τον αυταρχισμό και προάγοντας την προσωπική ελευθερία, στέκοντας ανιδιοτελώς απέναντι σε αυτούς που αποτελούσαν απειλή γι’ αυτά τα ιδανικά.\nHταν επίσης ένας «σούπερ σταρ», άμεσα αναγνωρίσιμος σε εκατομμύρια ανθρώπους που δεν είχαν την παραμικρή κατανόηση των περιπλοκών των επιστημονικών θεωριών του. Ακόμα και τώρα, η εικόνα του «τρελού καθηγητή» με τα μανιασμένα μαλλιά που βγάζει τη γλώσσα του στην κάμερα είναι γνωστή σε όλο τον κόσμο.\nΜέσα από το βιβλίο «Πώς να σκέφτεστε όπως ο Αϊνστάιν», μπορείτε να εξερευνήσετε τη μοναδική προσέγγισή του για την επίλυση των μεγάλων επιστημονικών μυστηρίων της εποχής του, εντοπίζοντας παράλληλα τις διαφορετικές ιδέες και τις επιρροές που βοήθησαν στη διαμόρφωση της προσωπικότητάς του.\nΤΑ ΝΕΑ συνεχίζουν το ταξίδι τους στις «Αλησμόνητες Πατρίδες».\nΤο μοναστήρι που σηματοδοτεί το ίχνος αλλά και τη μαρτυρική πορεία του Ποντιακού Ελληνισμού ανά τους αιώνες.\nΗ εικόνας της Παναγίας, οι θρύλοι και οι ανεκτίμητοι θησαυροί, που συμβάλλουν στη διατήρηση της εθνικής μνήμης, των αγώνων, της ψυχής και του πολιτισμού όσων βίαια ξεριζώθηκαν από την ιστορική τους πατρίδα.\nΤο μοναστήρι της Παναγίας Σουμελά αποτελεί σύμβολο που σηματοδοτεί τη μαρτυρική πορεία του Ποντιακού Ελληνισμού ανά τους αιώνες. Συμβολίζει και εκφράζει τον Χριστιανισμό του ελληνικού Πόντου μέσα από τα ηρωικά κατορθώματα των Ακριτών του Βυζαντίου, των Μεγαλοκομνηνών αυτοκρατόρων της Τραπεζούντας, τους θρύλους, τα τραγούδια τους χορούς, το πνεύμα, την ψυχή, τον πολιτισμό των προγόνων εκείνων που βίαια ξεριζώθηκαν από την ιστορική τους πατρίδα στα παράλια του Εύξεινου Πόντου.\nΤα πολύτιμα θησαυρίσματα της μονής μαζί με την εικόνα της Παναγίας, που οι μοναχοί έθαψαν και διαφύλαξαν σε παρεκκλήσι κοντά στη μονή, αποδόθηκαν στην Ελλάδα το 1930 και τοποθετήθηκαν στο Βυζαντινό Μουσείο μέχρι το 1951. Εκτοτε, η εικόνα της Παναγίας, σύμβολο του Ποντιακού Ελληνισμού, συνεχίζει την ιστορική της πορεία στη νέα μονή της Παναγίας Σουμελά στις πλαγιές του Βερμίου όρους, στο χωριό Καστανιά. Με την εικόνα της Παναγίας Σουμελά ήρθε ο Πόντος στην Ελλάδα.\nΤι πρέπει να ξέρετε! Τι πρέπει να δείτε!\nΣαν Φρανσίσκο. Γνωρίστε τις πέντε πιο ζωντανές γειτονιές της πόλης.\nΗχορμήσεις: 15 μέρη για να «ακούσεις» τον κόσμο. Ενα ακουστικό ταξίδι στους πιο μελωδικούς χώρους του κόσμου.\nΟυαλία: Οι μύθοι της κέλτικης ακτής.\nΚύπρος: Βουνά & άνθρωποι.\nΙταλικές Αλπεις: Αλπικό φαγοπότι.\nΟ κόσμος του ψωμιού. 11 λόγοι για να αγαπήσετε ξανά το ψωμί.\nΑπό άκρη σε άκρη: Νότια Αφρική.\nΠροσωπικός ξεναγός: Γκεντ.\nΣαββατοκύριακο στο… Μπάνσκο.\nΜένουμε Ελλάδα: Σαντορίνη.\nΔιαμονή: Χονγκ Κονγκ.\nΠοτά του κόσμου: Υδρόμελι.\nΟδηγός πόλης: Χονολουλού.\n«Όταν γεννήθηκαν τα παιδιά μου, ήταν σαν να άρχισε ξανά και η δική μου ζωή».\nΗ τρυφερή στήριξη από τον σύζυγό της, οι δυσκολίες στο ξεκίνημά της και γιατί δεν κάνει εκπτώσεις στις πολιτικές της αρχές.\nΟσα δεν γνωρίζαμε για τη σειρά-φαινόμενο του MEGA.\nΕρχονται συνταρακτικές εξελίξεις στη «Γη της ελιάς».\n«Τίποτα δεν μου χαρίστηκε».\n(Συμπεριλαμβάνονται τιμές βιβλίων: «Πώς να σκέφτεστε όπως ο Aλμπερτ Αϊνστάιν»: €1,10 & «Παναγία Σουμελά»: €0,80)


Αποφάσεις της Εκτελεστικής Επιτροπής της UEFA – Athlitiki\nΣτην τελευταία συνεδρία της Εκτελεστικής Επιτροπής της UEFA που έγινε στο Κίεβο, εγκρίθηκε η νέα έκδοση των κανονισμών αδειοδότησης ομάδων και Financial Fair Play.\nΠρώτος στόχος των νέων κανονισμών είναι η αύξηση της διαφάνειας στα οικονομικά των Σωματείων τα οποία θα έχουν πλέον την υποχρέωση να δημοσιεύουν τις οικονομικές τους καταστάσεις που θα συμπεριλαμβάνουν και τις πληρωμές προς τους εκπροσώπους των ποδοσφαιριστών.\nΕπίσης, θα υπάρξει επιπλέον εναρμόνιση των οικονομικών και λογιστικών αρχών σε διάφορες ποδοσφαιρικές συναλλαγές όπωςη εισαγωγή συγκεκριμένων λογιστικών απαιτήσεων για τις μεταγραφές ποδοσφαιριστών.\nΕπιπρόσθετα, θα εισαχθούν πιο αυστηροί δείχτες ελέγχου των προϋπολογισμών των Σωματείων όπως ο δείχτης βιώσιμου χρέους και ο δείχτης ελλείμματος μεταγραφών που θα ενισχύσει τον έλεγχο στα ποσά που ξοδεύουν οι ομάδες για μεταγραφές.\nΠέραν των πιο πάνω θεμάτων, αποφασίστηκε η εισαγωγή αρκετών απαιτήσεων που θα παρέχουν μεγαλύτερη προστασία και εκπαίδευση των νεαρών ποδοσφαιριστών καθώς και λήψη μέτρων για υποβοήθηση της ανάπτυξης του γυναικείου ποδοσφαίρου στην Ευρώπη.\nΕπίσης, αποφασίστηκαν τα Στάδια διεξαγωγής των τελικών των διοργανώσεων της UEFA του 2020 ως ακολούθως:\n-Ο τελικός του Champions League θα γίνει στην Κωνσταντίνουπολη και στο Ολυμπιακό Στάδιο Ataturk.\n-Ο τελικός του Europa League θα γίνει στο Arena Gdansk στην Πολωνία.\n-Ο τελικός του Champions League Γυναικών θα γίνει στο γήπεδο της Αούστρια στη Βιέννη.\n-Ο αγώνας για το UEFA Super Cup θα γίνει στο Dragao, έδρα της Πόρτο Πορτογαλίας.


View 149 thermansh 2013 net by Επικοινωνία Αιγαίου Α.Ε. - issuu\nTEYXOΣ 149ο ΣΑΒΒΑΤΟ 19 ΟΚΤΩΒΡΙΟΥ 2013\nη σ ν α μ Θέρ\n19 ΟΚΤΩΒΡΙΟΥ 2013\neditorial & περιεχόμενα TEYXOΣ 149ο ΣΑΒΒΑΤΟ 19 ΟΚΤΩΒΡΙΟΥ 2013 ΚΩΔΙΚΟΣ: 8173 Ιδιοκτήτης - Εκδότης - Διευθυντής: Μανόλης Μανώλας\nΥπεύθυνος σύνταξης: Στρατής Μπαλάσκας Συντάκτες: Ανδρονίκη Κουτσαβλή Βαγγελιώ Χρηστίδου Επιμέλεια κειμένων: Μαριάνθη Παρασκευά Φωτογραφίες: Φωτογραφικό αρχείο «EMΠPOΣ» Art Director: Xρήστος Παρασκευαΐδης Σελιδοποίηση: Μαρία Αριστοτέλους\nΣυντονισμός τεύχους: Νίκος Γρίβας Υπεύθυνος Εμπορικού: Νίκος Γρίβας Εμπορικό - Διαφημιστικό: Λάμπρος Ανεμάς, Στέλλα Ηλία, Kαλλιόπη Ψαριανού Παραγωγή - Eκτύπωση: Eπικοινωνία Αιγαίου A.E. Kαρά Tεπέ, 81100 Μυτιλήνη Τηλ. 22510 41619 - Fax 22510 27300 e-mail: info@emprosnet.gr URL: http://www.emprosnet.gr «VIEW» Kυκλοφορεί κάθε δεκαπενθήμερο\n4 Οικονομία τον χειμώνα Τι πρέπει να προσέχει κανείς στην επιλογή νέου συστήματος ή στην αναβάθμιση του υπάρχοντος\n6 Ο δηγός εναλλακτικών πηγών θέρμανσης 11 Μετατρέψτε σε ενεργειακές τις υπάρχουσες εγκαταστάσεις θέρμανσης – Αξιοποιήστε αποτελεσματικά το ηλεκτρικό ρεύμα 12 Α νανεωμένο Πρόγραμμα «Εξοικονόμηση Κατ’ Οίκον» με ευνοϊκούς όρους Ενημέρωση από την ομάδα ενεργειακών επιθεωρητών της εταιρείας «Ενεργοδομή Παναγόπουλος»\n15 Ενδοδαπέδια θέρμανση 20 Οικονομική λύση για πολλά νοικοκυριά Συμβουλές για τη σωστή λειτουργία του λέβητα βιοκαύσιμου\n22 Πυρηνόξυλο 24 Π υρηνόξυλο: Ένα αποδοτικό, οικονομικό και οικολογικό καύσιμο 26 Αναβαθμίσεις παραδοσιακών τζακιών 28 Από το πετρέλαιο στις ηλεκτρικές συσκευές 31 Πετρέλαιο θέρμανσης 32 Μειωμένο το ενδιαφέρον των καταναλωτών\nΑπό 1,29 ευρώ το λίτρο, η τιμή του πετρελαίου θέρμανσης\nΤι πρέπει να προσέχει κανείς στην επιλογή νέου συστήματος ή στην αναβάθμιση του υπάρχοντος\nΟικονομία τον χειμώνα\nχειμώνας κάνει δειλά - δειλά τα πρώτα του βήματα και ήδη πολλοί από σας αναρωτιέστε τι μπορείτε να κάνετε για να έχετε το μικρότερο δυνατό κόστος θέρμανσης. Τι μπορεί να γίνει με τον ήλιο, τα ξύλα, τις αντλίες θερμότητας, τα πέλετ, τα θερμοδυναμικά τζάκια, τα ηλεκτρικά συστήματα, καθώς και τι δυνατότητες προσφέρουν τα ηλιακά συστήματα νερού, όπως ο θερμοσίφωνας. Όπως είναι φυσικό οποιοδήποτε σύστημα κι αν επιλέξετε, πρέπει να ελέγξετε αν πληροί κάποιες προϋποθέσεις, ενώ σε αυτά που χρησιμοποιείτε ήδη, θα πρέπει να γίνεται συντήρηση και έλεγχος. Ειδικότερα θα πρέπει να γίνεται έλεγχος λειτουργίας καυστήρων, βαθμού απόδοσης, αυτοματισμών λεβητοστασίου, θερμοστατών και βανών των διαμερισμάτων. Ακόμη μονώσεις σωληνώσεων, γιατί στις περισσότερες πολυκατοικίες οι σωληνώσεις του ζεστού νερού που ξεκινούν από τον λέβητα πετρελαίου ή αερίου και ανεβαίνουν στους ορόφους είναι αμόνωτες, με αποτέλεσμα να δημιουργούνται τεράστιες απώλειες. Οι απώλειες αυτές επιβαρύνουν σημαντικά το κόστος θέρμανσης. Όσον αφορά στην επιλογή νέου συστήματος ή την αναβάθμιση του υπάρχοντος, θα πρέπει να προσέχετε: · Να υπάρχει η κατάλληλη υποδομή, για παράδειγμα ο ηλεκτρικός λέβητας απαιτεί ενισχυμένη παροχή ηλεκτρικού ρεύματος. Αν αυτή δεν υπάρχει, θα πρέπει να συνυπολογίζεται το κόστος της νέας παροχής. · Το κόστος της ηλεκτρικής ενέργειας είναι ακόμη σχετικά χαμηλό. Το συστήματα που χρησιμοποιούν ηλεκτρικό ρεύμα και είναι αυτή τη στιγμή οικονομικά, μπορεί να 4\nπάψουν να είναι αν αυξηθεί η τιμή του ρεύματος. Εξάλλου η απόσβεσή τους απαιτεί αρκετά χρόνια. · Η εγκατάσταση θα πρέπει να έχει αντοχή στον χρόνο. Πολλά συστήματα προσφέρονται χωρίς καμία προδιαγραφή αξιοπιστίας, για παράδειγμα σωληνώσεις που θα τρυπήσουν σε λίγα χρόνια, λαμαρίνες που θα σκουριάσουν. · Η ασφάλεια των εγκαταστάσεων. Για παράδειγμα, οι λέβητες πετρελαίου και αερίου πρέπει βάσει του νόμου, να διαθέτουν σήμανση ασφάλειας CE��������������������� ����������������������� , που προϋποθέτει συγκεκριμένες δοκιμές και προδιαγραφές. · Το σύστημα να είναι κατάλληλο για τον χώρο. Για παράδειγμα λέβητας ξύλου δεν μπορεί να λειτουργήσει σε διαμέρισμα σε πόλη διότι είναι πρόβλημα η μεταφορά και αποθήκευση των ξύλων. · Τα ηλιακά συστήματα μπορούν να βοηθήσουν στο νερό χρήσης και στη θέρμανση χώρων. Τα ηλιακά μπορούν επίσης να συνδυασθούν με οποιοδήποτε σύστημα θέρμανσης (πετρέλαιο, αέριο, πέλετ, ξύλα κ.ά.) και να εξοικονομήσουν σημαντικά ποσά ενέργειας, μέχρι και 40% των ετήσιων αναγκών. · Τα θερμαντικά σώματα που υπάρχουν, πρέπει να είναι κατάλληλα για το σύστημα θέρμανσης. Για παράδειγμα, τα γνωστά θερμαντικά σώματα υπολογίζονται να λειτουργούν με θερμοκρασίες νερού από τον λέβητα 80 βαθμών. Αν χρησιμοποιηθεί αντλία θερμότητας ή ηλιακό σύστημα που δίνουν νερό σε χαμηλότερη θερμοκρασία, τότε μειώνεται και η απόδοσή τους, δηλαδή όταν θα έχει κρύο, δεν θα μπορούν να καλύψουν τις ανάγκες των δωματίων και οι παρόντες θα κρυώνουν.\nΚι όμως μπορούμε να ζεσταθούμε καλά και φτηνά\nΟδηγός εναλλακτικών πηγών θέρμανσης\nι όσο η θερμοκρασία θα αρχίσει να κατεβαίνει, τόσο πιο ελαφρύ θα γίνεται το πορτοφόλι σας. Κι αυτό επειδή το πετρέλαιο έχει γίνει πραγματικά είδος πολυτελείας! Κι όμως σήμερα υπάρχουν εναλλακτικοί τρόποι για να ζεσταθείτε, που έχουν δοκιμαστεί και είναι αποτελεσματικοί. Οι τρόποι είναι πολλοί. Το μυστικό όμως ένα. Η κατάλληλη μόνωση.\nΤι είναι λοιπόν θερμομόνωση;\nΈνα καλά μονωμένο κτίριο διατηρείται ζεστό το χειμώνα και δροσερό το καλοκαίρι. Με τη θερμομόνωση παρεμποδίζεται η μεταφορά θερμότητας από τον εσωτερικό χώρο στο εξωτερικό και το αντίστροφο. Κάτω από συνθήκες οικονομικά προσιτές, μια καλή θερμική μόνωση εξασφαλίζει: ▶ Την υγιεινή, άνετη και ευχάριστη διαβίωση χωρίς να διαταράσσεται το θερμικό ισοζύγιο του ανθρώπινου σώματος και να προκαλούνται σοβαρές θερμικές αλληλεπιδράσεις κρύου ή ζέστης σε αυτό και στο χώρο που το περιβάλλει. Το θερμικό ισοζύγιο είναι αυτό που κυρίως καθορίζει το αίσθημα άνεσης του ανθρώπινου οργανισμού. ▶ Την οικονομία στην κατανάλωση ενέργειας, με τον περιορισμό των θερμικών απωλειών από το κέλυφος του κτιρίου. ▶ Την ταυτόχρονη προστασία από τους θορύβους, αφού τα περισσότερα από τα θερμομονωτικά υλικά είναι και ηχομονωτικά. ▶ Τη βελτίωση της προστασίας του περιβάλλοντος γενικότερα, αφού μειώνοντας την κατανάλωση ενέργειας, 6\nελαττώνεται αντίστοιχα και η ποσότητα ελκυόμενων καυσαερίων προς την ατμόσφαιρα. Οι τρόποι και οι πηγές εναλλακτικής και κυρίως οικονομικής θέρμανσης, είναι πολλοί.\nΗ ενδοδαπέδια θέρμανση παρέχει θέρμανση και δροσιά, αλλά δεν κάνει ψύξη. Πάνω από το μπετόν τοποθετείται μια μορφόπλακα, εκεί μπαίνουν οι σωληνώσεις και μέσα σε αυτές διοχετεύεται θερμό ή ψυχρό νερό, το οποίο παράγεται από κάποια αντλία θερμότητας, καυστήρα ή λέβητα. Δεν χρειάζεται συντήρηση, αλλά έχει μία εγγύηση της τάξεως 20 έως 50 χρόνια. Για να βάλετε ενδοδαπέδια θέρμανση, απευθυνθείτε σε μηχανολόγο.\nΟι ηλιακοί συλλέκτες\nΜία από τις πιο οικονομικές μεθόδους για θέρμανση, είναι ένα σύστημα που θα λειτουργεί με τη βοήθεια ηλιακών συλλεκτών. Με την τοποθέτηση ηλιακών συλλεκτών, μπορείτε να έχετε θέρμανση χωρίς χρήση πετρελαίου, στο υφιστάμενο σύστημα με το λέβητα. Με την προϋπόθεση ότι η εξωτερική θερμοκρασία θα είναι πάνω από 8-10 βαθμούς Κελσίου. Σύμφωνα με μελέτες που έχουν γίνει, η εξοικονόμηση ενέργειας μπορεί να φθάσει έως και το 70%. Πρόκειται για μια λύση με την οποία θα έχετε άμεση απόσβεση των χρημάτων σας. Μάλιστα η παρέμβαση μπορεί να εφαρμοστεί σε όλα τα κτίρια.\nΑll time classic: Τζάκι!\nΤο ενεργειακό αερόθερμο τζάκι γίνεται όλο και πιο γνωστό στη χώρα μας τα τελευταία χρόνια λόγω των πλεονεκτημάτων που διαθέτει έναντι της αυξανόμενης τιμής του πετρελαίου. Κι αυτό διότι το τζάκι αποτελεί εναλλακτική πηγή\nθέρμανσης με ξύλα και pellets, που είναι φιλικά προς το περιβάλλον. Όταν λέμε ενεργειακό τζάκι, εννοούμε κλειστή εστία με πυρίμαχο τζάμι και εσωτερικά μαντέμι ή πυρίμαχη μάζα. Η εστία αυτή τροφοδοτείται με αέρα από τον εξωτερικό χώρο, ο οποίος θερμαίνεται μέσα στον αεροθάλαμο του τζακιού και επιστρέφεται ζεστός στο χώρο σας. Σκοπός του απλού αλλά και του ενεργειακού τζακιού, είναι να εκμεταλλευτεί στο μέγιστο δυνατό την απόδοση του τζακιού, έχοντας οικονομία και ταυτόχρονα προστασία, καθαριότητα και μικρή επιβάρυνση στο περιβάλλον. Στο εμπόριο κυκλοφορούν τρία διαφορετικά είδη τζακιού που είναι πολύ διαδεδομένα: το απλό τζάκι με πυρότουβλα, η προκατασκευασμένη εστία και το ενεργειακό θερμοδυναμικό τζάκι.\nΑπλό τζάκι Πρόκειται για το κτιστό τζάκι, το οποίο διαθέτει ανοιχτή εστία, κατασκευασμένη με πυρότουβλα. Το συγκεκριμένο τζάκι σχεδιάζεται και χτίζεται επί τόπου από κάποιο μάστορα ή προκατασκευάζεται ένα μικρό του μέρος και τοποθετείται στο σπίτι. Έχει κυρίως διακοσμητικό χαρακτήρα, καθώς η απόδοσή του είναι πολύ μικρή, ίση με το 10-15% της θερμικής ενέργειας που παράγει το καιόμενο ξύλο. Το απλό τζάκι θερμαίνει αποκλειστικά και μόνο\nμε ακτινοβολία, δηλαδή το χώρο μπροστά στο τζάκι. Παρόλα αυτά, αποτελεί ένα μοναδικό σημείο του σπιτιού και δίνει μια αίσθηση θαλπωρής στην οικογένεια, που συγκεντρώνεται γύρω του.\nΠροκατασκευασμένη εστία από πυρίμαχο υλικό\nΗ προκατασκευασμένη εστία από πυρίμαχο υλικό, ανήκει στην κατηγορία των ανοιχτών τζακιών και είναι κατά κανόνα έτοιμη προς τοποθέτηση. Ορισμένες απ’ αυτές έχουν διπλή πλάτη, δηλ. μια εσωτερική από μαντέμι και την εξωτερική από το πυρίμαχο υλικό, ανάμεσα στις οποίες κυκλοφορεί αέρας, πράγμα που βελτιώνει την απόδοση τους. Η απόδοση των εστιών αυτής της κατηγορίας, έχουν απόδοση γύρω στο 15-25% της θερμικής ενέργειας που παράγει το καιόμενο ξύλο. Έχουν λίγο μεγαλύτερη απόδοση από τα κοινά τζάκια,, αλλά συνεχίζουν να αποτελούν εστίες τοπικής εμβέλειας και διακόσμησης.\nΕνεργειακό θερμοδυναμικό τζάκι\nΤα ενεργειακά τζάκια είναι κλειστές ή ανοιχτές εστίες κατασκευασμένες από μαντέμι (χυτοσίδερο) και έχουν υψηλό ποσοστό απόδοσης σε σχέση με το απλό τζάκι. Τα ποσοστά απόδοσης ξεκινούν από 30-35% σε ανοιχτές εστίες και μπορούν να φθάσουν μέχρι 60-75% σε κλειστές εστίες. Όλες οι μαντεμένιες εστίες είναι θερμοδυναμικές αερόθερμες και ζεσταίνουν πέρα από το χώρο γύρω από το τζάκι και τεράστιους χώρους μέσα στο σπίτι. Μπο8\nρούν να χρησιμοποιηθούν για θέρμανση ολόκληρου του σπιτιού γιατί, εκτός της ακτινοβολίας, κυκλοφορούν υποχρεωτικά ζεστό αέρα, ο οποίος εξέρχεται είτε με φυσική ή με βεβιασμένη κυκλοφορία με δυνατότητα διανομής σε κάθε δωμάτιο του σπιτιού. Βέβαια, για να γίνει αυτό, χρειάζεται και εγκατάσταση ειδικού συστήματος αεραγωγών, προσφέροντας κεντρική θέρμανση με ζεστό αέρα. Οι κλειστές εστίες, βέβαια, διαθέτουν συνήθως πόρτα από υαλοκεραμικό κρύσταλλο και μπορούν να λειτουργήσουν άλλοτε με ανοιχτή και άλλοτε με κλειστή πόρτα. Το ποσοστό απόδοσης κατά τη λειτουργία τους με την πόρτα ανοικτή, είναι 30-35%, όπως της ανοικτής μαντεμένιας εστίας. Όταν λειτουργούν όμως με πόρτα κλειστή, το ποσοστό απόδοσης φτάνει τα 60-75% γι’ αυτό και οι εστίες της κατηγορίας αυτής μπορούν να χρησιμοποιηθούν για θέρμανση ολόκληρου του σπιτιού με αφάνταστη οικονομία στα ξύλα (3-4 φορές λιγότερη ποσότητα). Το μυστικό της απίστευτης αυτής υψηλής απόδοσης και οικονομίας, βρίσκεται στην πόρτα γι’ αυτό σήμερα οι καταναλωτές στρέφονται σ’ αυτή την κατηγορία. Το ενεργειακό τζάκι μπορεί να έχει 75% απόδοση και παραγωγή θερμικής ενέργειας και να ζεστάνει φθηνά ολόκληρο το σπίτι με πολύ μικρό κόστος. Η κλειστή πόρτα βοηθά στο να καταναλώνετε 3 με 4 φορές λιγότερα ξύλα σε σχέση με το απλό τζάκι. Η επιλογή ενός σωστού τζακιού θα μπορούσε να βοηθήσει μια οι-\nκογένεια να εξοικονομήσει ενέργεια και ταυτόχρονα να ζεστάνει το σπίτι χωρίς να χρειάζεται να δώσει αστρονομικά ποσά για πετρέλαιο. Αξίζει να σημειώσουμε πως η ποσοστιαία απόδοση στην κλειστή εστία, φτάνει το 65-80%. Αυτό οφείλεται στο ότι στην κλειστή εστία, ο αέρας που καταναλίσκει το τζάκι για την καύση, είναι πολύ λίγος. Ενώ λοιπόν, το απλό τζάκι παίρνει το ζεστό αέρα του σπιτιού και τον βγάζει από την καμινάδα, το ενεργειακό τζάκι κρατά τη θερμότητα μέσα στο σπίτι. Έτσι οι μαντεμένιες κλειστές εστίες όχι μόνο δεν αφαιρούν θέρμανση από το σπίτι, αλλά αντίθετα με το σύστημα παραγωγής ζεστού αέρα, μπορούν να το θερμαίνουν όλο.\nΗ ενεργειακή σόμπα Η ενεργειακή σόμπα είναι φτιαγμένη από χάλυβα διπλών τοιχωμάτων με ειδικά θερμο-ανθεκτικά υλικά στην εστία, 10\nκαλά μονωμένη ώστε να αναπτύσσονται μεγάλες θερμοκρασίες στην εστία κατά τη λειτουργία της. Οι ενεργειακές σόμπες ζεσταίνουν μεγάλους χώρους, ενιαίους ή διαιρεμένους, δεν καταναλώνουν μεγάλη ποσότητα σε ξύλα, δεν δεσμεύουν την υγρασία του χώρου, δεν ξεραίνουν τον αέρα και δεν ρυπαίνουν το περιβάλλον. Το μεγαλύτερο μέρος της θερμότητάς της, εκπέμπεται από το τζάμι, ενώ υπάρχει και κάποια ποσότητα θερμότητας που παίρνουμε με αγωγούς, δηλ. ο κρύος αέρας του δωματίου μπαίνει κάτω από την σόμπα και ξαναβγαίνει από πάνω ζεστός, αφού περάσει από τα διπλά τοιχώματα της σόμπας. Η απόδοση μιας σόμπας εξαρτάται άμεσα από την ποιότητα του ξύλου και από την υγρασία που περιέχει. Τα σκληρά ξύλα όπως η οξιά, ο δρυς, η ελιά, το πουρνάρι, κλπ., έχουν μεγάλη θερμαντική ικανότητα, καίνε καλά και δεν κάνουν πολύ καπνό. Η απόδοσή της μπορεί να φθάσει το 70%.\nΜετατρέψτε σε ενεργειακές τις υπάρχουσες εγκαταστάσεις θέρμανσης – Αξιοποιήστε αποτελεσματικά το ηλεκτρικό ρεύμα Γράφει ο ΝΙΚΟΛΑΟΣ - ΕΥΑΓΓΕΛΟΣ Γ. ΠΑΠΑΡΙΣΒΑΣ*\nο κεφάλαιο «θέρμανση» είναι ένα από τα πιο σημαντικά κατά την χειμερινή περίοδο για κάθε σπίτι. Λόγω της αυξημένης τιμής του πετρελαίου θέρμανσης την τελευταία διετία, ο καταναλωτής έχει αρχίσει να στρέφεται σε εναλλακτικές μορφές θέρμανσης -από τον «κλασσικό» λέβητα πετρελαίου- που ως καύσιμη ύλη έχουν το ξύλο, το pellet, την πυρήνα, το κουκούτσι ελιάς καθώς και το ηλεκτρικό ρεύμα με χαμηλότερο λειτουργικό κόστος από το πετρέλαιο θέρμανσης. Το ξύλο ως καύσιμη ύλη, δίνει την δυνατότητα στον καταναλωτή της χρήσης αερόθερμων σομπών, αερόθερμων ενεργειακών τζακιών (τα οποία έχουν υψηλότερες αποδόσεις και μικρότερες καταναλώσεις από τα συμβατικά) καθώς επίσης και σομπών, ενεργειακών τζακιών και λεβήτων ξύλων, με μικρές παρεμβάσεις να μπορούν να συνδεθούν στις ήδη υπάρχουσες εγκαταστάσεις θέρμανσης (καλοριφέρ). Τα τελευταία χρόνια οι λέβητες βιοκαυσίμου έχουν επανέλθει στο προσκήνιο. Οι λέβητες αυτοί έχουν την δυνατότητα να χρησιμοποιήσουν ως καύσιμη ύλη το pellet, την πυρήνα, το κουκούτσι ελιάς ακόμα και το ξύλο με μεγάλες αποδόσεις και χαμηλά λειτουργικά κόστη, χρησιμοποιώντας και αυτοί τις ήδη υπάρχουσες εγκαταστάσεις. Άλλος ένας τρόπος θέρμανσης είναι μέσω του ηλεκτρικού ρεύματος. Οι θερμοπομποί αποτελούν μια οικονομική και αξιόπιστη λύση με εύκολη τοποθέτηση. Αξιόπιστη λύση είναι και οι θερμοσυσσωρευτές, οι οποίοι εκμεταλλεύονται το χαμηλότερο τιμολόγιο της Δ.Ε.Η. κατά τις νυχτερινές ώρες, για να φορτί-\nσουν έτσι ώστε να αποδώσουν την απαιτούμενη ενέργεια όποτε την χρειάζεται ο χώρος. Οι ηλεκτρικοί λέβητες μπορούν να αντικαταστήσουν και αυτοί επάξια τους λέβητες πετρελαίου με εύκολη τοποθέτηση μιας και έχουν μικρές διαστάσεις και αθόρυβη λειτουργία. Τέλος, το πιο οικονομικό σε λειτουργία σύστημα θέρμανσης μέσω ηλεκτρισμού, είναι οι αντλίες θερμότητας, είτε χαμηλών είτε υψηλών θερμοκρασιών. Είναι μηχανήματα τύπου inverter με χαμηλό κόστος λειτουργίας και τις υψηλότερες αποδόσεις καθώς το C.O.P. τους, είναι κοντά στο 4. Η θέρμανση θα πρέπει να αντιμετωπίζεται από τον καταναλωτή ως μια επένδυση και όχι αποσπασματικά· και θα πρέπει να απευθύνεται στα καταστήματα του κλάδου της θέρμανσης και στους μηχανικούς αυτών, για να είναι σίγουρος ότι τα χρήματα που δαπάνησε, πολλά ή λίγα, θα του αποφέρουν την μέγιστη οικονομία, το χαμηλότερο λειτουργικό κόστος, την ταχύτερη απόσβεση και θα του παρέχουν την αξιοπιστία της σωστής και ασφαλούς λειτουργίας του εκάστοτε συστήματος θέρμανσης. Θα χαρούμε να σας απαντήσουμε σε κάθε απορία σας και να σας δώσουμε την πιο οικονομική λύση με βάση πάντα την αξιοπιστία και την οικονομία. * Ο Νικόλαος - Ευάγγελος Γ. Παπαρίσβας είναι διπλωματούχος χημικός μηχανικός Α.Π.Θ. και ιδιοκτήτης της εταιρείας «Agpa Therm».\nΕνημέρωση από την ομάδα ενεργειακών επιθεωρητών της εταιρείας «Ενεργοδομή Παναγόπουλος»\nο «Εξοικονόμηση κατ’ Οίκον» είναι ένα συγχρηματοδοτούμενο πρόγραμμα που παρέχει κίνητρα στους πολίτες προκειμένου να βελτιώσουν την ενεργειακή απόδοση του σπιτιού τους, εξοικονομώντας χρήματα και ενέργεια και αυξάνοντας την αξία του. Είναι επιλέξιμες και μπορούν να χρηματοδοτηθούν μονοκατοικίες, πολυκατοικίες και μεμονωμένα διαμερίσματα χωρίς περιορισμό χρόνου κατασκευής, που ικανοποιούν αποκλειστικά τα ακόλουθα κριτήρια: Κατηγορία Ωφελούμενων\nΒρίσκονται σε περιοχές με τιμή ζώνης χαμηλότερη ή ίση των 2.100 €/τ.μ.. Έχουν καταταχθεί βάσει του Πιστοποιητικού Ενεργειακής Απόδοσης (Π.Ε.Α.) σε κατηγορία χαμηλότερη ή ίση της Δ. Δεν υπάρχει περιορισμός στον αριθμό ιδιοκτησιών ανά πολίτη, ενώ στις πολυκατοικίες, όσοι από τους ιδιοκτήτες δεν επιθυμούν να ενταχθούν στο πρόγραμμα, μπορούν να συμμετέχουν με ίδια κεφάλαια. Επίσης, εντάσσονται κενά διαμερίσματα που κατοικούνταν εντός των τελευταίων τριών ετών. Οι ωφελούμενοι εντάσσονται στο πρόγραμμα ανάλογα με το ατομικό ή οικογενειακό τους εισόδημα κατά περίπτωση σύμφωνα με τον παρακάτω πίνακα.\n70% Επιχορήγηση 30% Άτοκο Δάνειο (επιδότηση επιτοκίου 100% έως 31.12.2015)\n35% Επιχορήγηση 65% Άτοκο Δάνειο (επιδότηση επιτοκίου 100% έως 31.12.2015)\n15% Επιχορήγηση 85% Άτοκο Δάνειο (επιδότηση επιτοκίου 100% έως 31.12.2015)\nΠροβλέπεται δυνατότητα λήψης 4/5/6ετούς δανείου, με ή χωρίς εγγυητή, χωρίς προσημείωση ακινήτου, δυνατότητα άμεσης αποπληρωμής του δανείου χωρίς επιβαρύνσεις, καθώς και εξόφληση των προμηθευτών/αναδόχων μέσω της τράπεζας χωρίς την εμπλοκή του πολίτη. Με την υπαγωγή στο πρόγραμμα, παρέχεται προκαταβολή 40% του προϋπολογισμού της αίτησης. Για την ένταξη στο πρόγραμμα απαιτείται η διενέργεια ενεργειακών επιθεωρήσεων (πριν και μετά τις παρεμβάσεις), το κόστος των οποίων καλύπτεται κατά 100% από το πρόγραμμα, μετά την επιτυχή υλοποίηση του έργου. Επιπλέον, καλύπτεται δαπάνη για αμοιβή συμβούλου έργου, έως 250€ χωρίς Φ.Π.Α.. Προϋπόθεση για την αρχική ένταξη και την οριστική χρηματοδότηση είναι οι προτεινόμενες και οι τελικά υλοποιούμενες παρεμβάσεις του προγράμματος να έχουν σαν αποτέλεσμα την ενεργειακή αναβάθμιση του ακινήτου κατά μια τουλάχιστον ενεργειακή κατηγορία ή εναλλακτικά την εξοικονόμηση που αντιστοιχεί στο 30% της ενεργειακής κατανάλωσης του κτηρίου αναφοράς. Οι επιλέξιμες παρεμβάσεις αφορούν σε: Τοποθέτηση εξωτερικής θερμομόνωσης στους τοίχους του κτιρίου. Στις περιπτώσεις που για ειδικούς λόγους τούτο είναι αδύνατο, είναι δυνατόν να εγκριθεί η λύση της εσωτερικής θερμομόνωσης . Μόνωση του δώματος/στέγης και της πιλοτής (συμπεριλαμβάνονται πρόσθετες εργασίες, όπως αποξηλώσεις και αποκομιδή, επεμβάσεις στη στέγη πχ. αντικατάσταση κεραμιδιών, κτλ).\nΑντικατάσταση εξωτερικών κουφωμάτων και τοποθέτηση συστημάτων σκίασης (παντζούρια, ρολά, τέντες, κτλ).\nΑναβάθμιση του συστήματος θέρμανσης και παροχής ζεστού νερού χρήσης (αντικατάσταση συστήματος παραγωγής θέρμανσης, αντικατάσταση εξοπλισμού του λεβητοστασίου και του δικτύου διανομής, τοποθέτηση ηλιακού θερμοσί14\nφωνα, συστήματα ελέγχου και αυτονομίας θέρμανσης κτλ). Για την υλοποίηση των παρεμβάσεων δεν απαιτείται αδειοδότηση, ούτε καν έγκριση εργασιών δόμησης μικρής κλίμακας, εκτός πολύ ειδικών περιπτώσεων. Ο μέγιστος επιλέξιμος προϋπολογισμός των παρεμβάσεων, συμπεριλαμβανομένου Φ.Π.Α. (που αποτελεί επιλέξιμη δαπάνη για το πρόγραμμα) δεν μπορεί να υπερβαίνει τα 15.000€ ανά ιδιοκτησία. Επιπλέον, καλύπτεται το κόστος των δύο ενεργειακών επιθεωρήσεων και η αμοιβή του συμβούλου έργου του. Βήματα για τη συμμετοχή στο πρόγραμμα\nΠροέγκριση δανείου (υποκατάστημα τράπεζας). Πρώτη ενεργειακή επιθεώρηση - υποβολή αίτησης και δικαιολογητικών. Υπαγωγή αίτησης ενδιαφερόμενου - υπογραφή δανειακής Σύμβασης - εκταμίευση προκαταβολής. Υλοποίηση Παρεμβάσεων - δεύτερη Ενεργειακή Επιθεώρηση - Προσκόμιση δικαιολογητικών - εκταμίευση λοιπού δανείου και επιχορήγησης.\nΗ ένταξη στο πρόγραμμα είναι μία συνεχής διαδικασία έως την εξάντληση των πόρων ανά περιφέρεια. Σήμερα, μετά από 2,5 χρόνια λειτουργίας, το πρόγραμμα είναι πιο ώριμο, γρήγορο και ευέλικτο και μπορεί να βοηθήσει σημαντικά τα νοικοκυριά προκειμένου να στραφούν σε εναλλακτικές μορφές ενέργειας, να επιτύχουν λύσεις εξοικονόμησης ενέργειας οικονομικές και φιλικές στο περιβάλλον και να επιτύχουν την ενεργειακή αναβάθμιση και θωράκιση των κτιρίων τους.\nεταιρία «Σ. Κάτσανης & ΣΙΑ Ο.Ε.» αποτελεί την πρωτοπόρο εταιρία στο νησί στον τομέα της ενδοδαπέδιας θέρμανσης με εμπειρία 13 χρόνων και με 70 έργα υλοποιημένα στο νησί. Τα τελευταία χρόνια, η εταιρία μας δραστηριοποιείται έντονα στο κομμάτι της γεωθερμίας και της ηλιοθερμίας, έχοντας ήδη ολοκληρώσει πάνω από 20 εφαρμογές. Σκοπός της εταιρίας είναι η απόλυτη και συνεχής ικανοποίηση των πελατών σε επίπεδο προτάσεων, κατασκευής και συντήρησης τεχνικών έργων. Για την εκπλήρωση των σκοπών και στόχων της εταιρίας, φροντί-\nζουμε να σχεδιάζουμε και να προτείνουμε λύσεις που να συνδυάζουν υψηλή ποιότητα κατασκευής, βέλτιστη σχέση κόστους - αποτελέσματος, μικρή διάρκεια κατασκευής και σύγχρονες τεχνολογικές εφαρμογές. Επιδιώκουμε τη συνεχή επαφή με τον πελάτη, έχοντας αναπτύξει τη μετά την πώληση υπηρεσία της συντήρησης κτηριακών και ηλεκτρομηχανολογικών εγκαταστάσεων. Η εταιρία διαθέτει εξειδικευμένους συνεργάτες και έμπειρο ανθρώπινο δυναμικό, που σε συνδυασμό με την απαραίτητη υλικοτεχνική υποδομή, της δίνει τη δυνατότητα να ανταποκρίνεται αποτελεσματικά στις απαιτήσεις των έργων.\nΣυμβουλές για τη σωστή λειτουργία του λέβητα βιοκαύσιμου\nΟικονομική λύση για πολλά νοικοκυριά\nαπόκτηση ενός λέβητα ή σόμπας καύσης στερεού καθαρού βιοκαυσίμου (πέλλετ, πυρινόξυλου, κουκουτσιού ελιάς, κ.ά.), αποτελεί την οικονομική λύση για πολλά νοικοκυριά. Αποτελεί ταυτόχρονα και μια επένδυση για την οικιακή οικονομία της κάθε οικογένειας και θα πρέπει για το λόγο αυτό, να την προστατεύσουμε με τον καλύτερο τρόπο. Τι πρέπει λοιπόν να κάνουμε προκειμένου να προστατεύσουμε την επένδυσή μας αυτή; Το σημαντικότερο είναι η συσκευή που θα επιλέξει ο καταναλωτής, να ανταποκρίνεται στις δικές του απαιτήσεις θέρμανσης (χώρος και κατασκευή σπιτιού), καθώς επίσης να φέρει όλα τα απαραίτητα πιστοποιητικά απόδοσης, ασφάλειας και εγγύησης. Στοιχεία απαραίτητα για την σωστή λειτουργία και διάρκεια ζωής. Μετά την αγορά του καυστήρα, το σημα20\nντικότερο είναι η συντήρηση και ο σωστός καθαρισμός του. Συμβουλές για τον σωστό καθαρισμό και την συντήρηση του καυστήρα μας, θα πρέπει να δίνονται από το κατάστημα αγοράς του και ανάλογα με την συσκευή επιβάλλεται να είναι ημερήσιος, εβδομαδιαίος, μηνιαίος ή ετήσιος. Ένας ακόμη σημαντικός παράγοντας για την συντήρηση και τη σωστή λειτουργία του καυστήρα μας, είναι το κατάλληλο βιοκαύσιμο. Θα πρέπει να τονιστεί στο σημείο αυτό ότι όλοι οι λέβητες καύσης δεν καίνε όλα τα βιοκαύσιμα. Θα πρέπει να αποφεύγονται οι αλλαγές των παραμέτρων λειτουργίας (διαφορετικό βιοκαύσιμο), διότι τυχόν κακή λειτουργία της συσκευής, οφείλετε καθαρά –τις περισσότερες φορές- στην καύσιμη ύλη και όχι στην εργοστασιακή ρύθμιση. Η καύσιμη ύλη (pellet), στοιχείο βασικό για την καλή λειτουργία και απόδοση των συσκευών, θα πρέπει να φέρει στην συσκευασία και ευδιάκριτα, την ποιότη-\nτα του βιοκαυσίμου, τη θερμογόνο δύναμη, την υγρασία του υλικού κατά την συσκευασία και το βάρος. Χρήσιμο θα ήταν, επειδή είναι υλικό που οι περισσότεροι έρχονται σε επαφή με αυτό για πρώτη φορά, να συμβουλεύονται το κατάστημα αγοράς της συσκευής για τα προϊόντα που κυκλοφορούν στην αγορά καθώς και ποιο είδος είναι καλύτερο για την συσκευή που επέλεξαν. Ο ετήσιος καθαρισμός (service) θα πρέπει να γίνεται από εξουσιοδοτημένο συνεργείο ανάλογα με τον τύπο, αερόθερμη ή υδραυλική σόμπα ή λέβητα pellet κεντρικής θέρμανσης. Συνιστάται στους χρήστες συσκευών καυσίμου (pellet), στο τέλος κάθε σεζόν, να μην αφήνουν καθόλου υλικό (pellet) μέσα στη δεξαμενή, διότι κατά την πολύμηνη παραμονή μέσα σε αυτήν, συχνά στερεοποιείται στον κοχλία μεταφοράς και αυτή είναι η πιο συχνή βλάβη. Η καπνοδόχος θα πρέπει να οδηγηθεί σε μέρος όπου η έξοδος του καπνού δεν θα δημιουργεί προβλήματα στην πρόσοψη της οικοδομής αλλά και στους γείτονες. Κανονικά θα πρέπει να οδηγείται στην στέγη και να προστατεύεται από τον αέρα και τη βροχή.\nο πυρηνόξυλο είναι μια νέα οικονομική μορφή ενέργειας. Εφαρμογή: Η καύση του πυρηνόξυλου είναι κατάλληλη για οικιακή και επαγγελματική χρήση: Παραγωγή ενέργειας σε αγροτικές βιομηχανίες (πυρηνελαιουργεία, ελαιουργεία, ραφιναρία λαδιών, σαπωνοποιείο). Παραγωγή ενέργειας σε βιοτεχνίες, βιομηχανίες (τυροκομεία, φούρνοι, πλυντήρια ρούχων, ασβεστοποιείς). Θέρμανση κατοικιών, ξενοδοχείων. Θέρμανση θερμοκηπίων. Παραγωγή α΄ ύλης για ζωοτροφές. Περιβάλλον: Πολύ σημαντικό από περιβαλλοντικής άπο-\nψης είναι η αμελητέα περιεκτικότητα του σε θείο, το ότι δεν περιέχει τοξικές ενώσεις ή βαρέα μέταλλα καθώς και οι πολύ χαμηλές σωματιδιακές εκπομπές του. Οικονομία: Η τιμή του είναι χαμηλή και σταθερή σε σχέση με εισαγόμενες πρώτες ύλες (πετρέλαιο, πέλετ ξύλου), ενώ και η θερμική του δύναμη είναι σημαντικά μεγαλύτερη από άλλες φθηνότερες καύσιμες ύλες, όπως το ξύλο. Το πιο σημαντικό όφελος που προκύπτει από τη χρήση του πυρηνόξυλου, είναι η οικονομία, η οποία μπορεί να φτάσει από 33% σε σχέση με το πέλετ ξύλου, έως 60% σε σχέση με το πετρέλαιο. Διατίθεται σε συσκευασία 25 Κgr και χύμα με τιμή 75€/τ και 65 €/τ αντίστοιχα (οι τιμές δεν συμπεριλαμβάνουν ΦΠΑ).\nΈνα αποδοτικό, οικονομικό και οικολογικό καύσιμο\nελαιοπυρήνας (γνωστός στον τόπο μας και ως πυρήνα) είναι το στερεό απόβλητο των ελαιοτριβείων μετά την έκθλιψη των ελιών και την παραγωγή ελαιολάδου. Το συγκεκριμένο απόβλητο έχει κάποια υγρασία (45-65 %) και περιέχει ένα ποσοστό ελαιώδους, το γνωστό σε όλους μας πυρηνέλαιο. Ο ελαιοπυρήνας αν απλά αφαιρεθεί με κάποιο τρόπο η υγρασία του, δεν είναι κατάλληλος για καύση λόγω του ποσοστού πυρηνελαίου που αυτός περιέχει. Προτού λοιπόν μπει στον καυστήρα του σπιτιού μας ή της επιχείρησης μας, πρέπει να υποστεί μια επεξεργασία ώστε να αφαιρεθεί το πυρηνέλαιο. Στο πυρηνελαιουργείο της «Ελαιουργίας Αιγαίου», η μέθοδος που χρησιμοποιούμε για την απομάκρυνση του πυρηνελαίου είναι η εκχύλιση. Μετά την ξήρανση και εκχύλιση του ελαιοπυρήνα και την απομάκρυνση του πυρηνελαίου, παραλαμβάνουμε τον ξηρό, εκχυλισμένο ελαιοπυρήνα ή αλλιώς πυρηνόξυλο. Το πυρηνόξυλο αποτελείται από: α) Τον πυρήνα της ελιάς, που είναι ξυλώδης και κατακερματισμένος. β) Το σαρκώδες μέρος - ψύχα της ελιάς (αποξηραμένη) σε μορφή σκόνης. γ) Τη φλούδα του καρπού, επίσης σε μορφή σκόνης.\nΤο πυρηνόξυλο βρίσκεται στις κορυφαίες θέσεις του καταλόγου με τα καλύτερα βιοκαύσιμα, όπως έχει διαπιστωθεί από τις αναλύσεις και τις έρευνες που διεξάγει το Εθνικό Κέντρο\nΈρευνας και Τεχνολογικής Ανάπτυξης (ΕΚΕΤΑ) σε περισσότερα από διακόσια είδη βιομάζας τα τελευταία δύο χρόνια.\nΑποτελεί μια από τις οικονομικότερες λύσεις για οικιακή θέρμανση, αφού, σύμφωνα με έρευνες, το κόστος θέρμανσης ενός νοικοκυριού σε σχέση με το πετρέλαιο, μειώνεται έως και 5 φορές καθώς η θερμοδυναμική ισοδυναμία του πυρηνόξυλου με το πετρέλαιο θέρμανσης είναι 9.460 έναντι 3.150 Kcal / Kgr = 3,004.\nΣημαντική από περιβαλλοντικής άποψης είναι η πολύ χαμηλή έως μηδαμινή περιεκτικότητα του σε θείο (το οποίο συμβάλλει στη δημιουργία της όξινης βροχής) καθώς και ότι το καύσιμο δεν περιέχει τοξικές ενώσεις ή βαρέα μέταλλα. Επιπλέον η καύση του πυρηνόξυλου έχει ΑΡΝΗΤΙΚΟ ισοζύγιο διοξειδίου του άνθρακα (CO2) και δεν συνεισφέρει στο φαινόμενο του θερμοκηπίου - επειδή οι ποσότητες του διοξειδίου του άνθρακα (CO2) που απελευθερώνονται κατά την καύση του, δεσμεύονται πάλι από τα φυτά για τη δημιουργία της βιομάζας και επιπλέον η ανάπτυξη του ριζικού συνεισφέρει αρνητικά στο ισοζύγιο του άνθρακα διότι δεν το κόβουμε όπως τον καρπό. Η «Ελαιουργία Αιγαίου» διαθέτει πυρηνόξυλο για χονδρική και λιανική πώληση, χύμα ή συσκευασμένο, σε σάκους των 20 και 40 κιλών και σε παλέτες κατόπιν συνεννόησης με τον πελάτη.\nΑναβαθμίσεις παραδοσιακών τζακιών\nεταιρεία «Δημούδας Τζάκια» αναλαμβάνει την αναβάθμιση - τροποποίηση του παραδοσιακού σας τζακιού με την προσθήκη ενεργειακής εστίας κλειστού τύπου (κασετίνα), η οποία προσαρμόζεται κατάλληλα και σας προσφέρει τα παρακάτω: ➤ ασφάλεια ➤ ευκολία χρήσης ➤ μεγαλύτερη θερμαντική απόδοση, έως και 85% ➤ οικονομία ➤ διάρκεια ζωής\nΤα ενεργειακά τζάκια είναι εστίες κλειστού τύπου κατασκευασμένες από πυρότουβλα ή μαντέμι με κατάλληλο πυρίμαχο τζάμι. Ο βαθμός απόδοσης των εστιών αυτών είναι εξαιρετικά υψηλός (70–75 %) χάρις στην ελεγχόμενη καύση τους. Τα ενεργειακά τζάκια επομένως εξοικονομούν σημαντικά ποσά θερμικής ενέργειας και αποδεικνύονται ιδιαίτερα οικονομικά ως προς τη λειτουργία τους, ενώ παράλληλα είναι φιλικά προς το περιβάλλον.\nΤι είναι τα ενεργειακά τζάκια\nΕκτός από τα παραπάνω, η εταιρεία «Δημούδας Τζάκια» αναλαμβάνει και την αλλαγή της επένδυσης (πρόσοψης) του τζακιού σας με νέα χειροποίητη από μάρμαρο.\nΑνάλογα με τον τρόπο λειτουργίας, διακρίνονται σε: 1) Συνεχούς καύσης με αεροστεγή θάλαμο, για μεγάλη διάρκεια καύσης συγκεκριμένης ποσότητος ξύλων, που υπερβαίνει τις 10 ώρες. 2) Διακεκομμένης καύσης, χωρίς αεροστεγές σφράγισμα, με διάρκεια καύσης μικρότερη των 10 ωρών για συγκεκριμένη ποσότητα ξύλων. 3) Με επανάκαυση καπναερίων (οικολογικά). Τα καπναέρια της πρωτογενούς καύσης καίγονται με δευτερεύουσα φλόγα πριν εισαχθούν στη χοάνη απαγωγής, χαρίζοντας έτσι το εντυπωσιακό θέαμα της διπλής φλόγας.\nΟ επανασχεδιασμός και τοποθέτηση καινούργιας επένδυσης για το τζάκι σας, είναι πολλές φορές η καλύτερη και πιο οικονομική λύση στην ανακαίνιση του χώρου σας.\nΤα ενεργειακά τζάκια είναι απολύτως ασφαλή και χάρις στο πυρίμαχο τζάμι τους, μπορούμε άνετα να αφήσουμε τη φωτιά να καίει και να απομακρυνθούμε άφοβα από το χώρο.\nΗ τοποθέτηση ενεργειακής εστίας σε παραδοσιακό τζάκι, η οποία διασφαλίζει την αποδοτική λειτουργία ενός τζακιού, γίνεται από εξειδικευμένο συνεργείο και στις περισσότερες περιπτώσεις, μπορεί να πραγματοποιηθεί σε μία μόνο ημέρα. Το κόστος αναβάθμισης ενός παραδοσιακού τζακιού σε ενεργειακό, ξεκινάει από 1.500 ευρώ.\nΓια πιο φθηνή θέρμανση\nΑπό το πετρέλαιο στις ηλεκτρικές συσκευές H μείωση της αγοραστικής δυνατότητας των ελληνικών νοικοκυριών σε συνάρτηση με την αύξηση της τιμής του πετρελαίου, καθιστά επιτακτική την ανάγκη για εξοικονόμηση ενέργειας, καθώς και για ανεύρεση εναλλακτικών μορφών.\nΑξίζει να αναφέρουμε ότι τα συστήματα ηλεκτρικής θέρμανσης επανεμφανίστηκαν δυναμικά τα τελευταία χρόνια λόγω της αύξησης της τιμής του μαύρου χρυσού. Μεγάλη ζήτηση υπάρχει και για αντλίες θερμότητας, οι οποίες μπορούν να χρησιμοποιηθούν για θέρμανση, ψύξη, ζεστό νερό χρήσης ή ακόμη και για θέρμανση νερού πισίνας. Οι αντλίες θερμότητας ανταποκρίνονται με τον καλύτερο τρόπο στις πολλαπλές ανάγκες της σύγχρονης κατοικίας. Είτε πρόκειται για νέα οικοδομή, είτε για σπίτι με εγκατεστημένο σύστημα θέρμανσης, οι αντλίες θερμότητας παρέχουν θέρμανση, ψύξη και παραγωγή ζεστού νερού χρήσης, 28\nεξασφαλίζοντας μεγάλη εξοικονόμηση χρημάτων, έως και 60% σε σχέση με τα παραδοσιακά συστήματα που χρησιμοποιούν λέβητα και καυστήρα. Η αρχή λειτουργίας της αντλίας θερμότητας είναι πολύ απλή. Ο ήλιος θερμαίνει τον αέρα του περιβάλλοντος, του οποίου την ενέργεια η αντλία θερμότητας μετατρέπει σε θέρμανση. Η μετατροπή αυτή για να επιτευχθεί, απαιτεί την κατανάλωση μικρού μόνο ποσού ηλεκτρικής ενέργειας. Έχει σημαντικά συγκριτικά πλεονεκτήματα έναντι του πετρελαίου, μεταξύ των οποίων είναι τα εξής: Πληρώνεις αφού καταναλώσεις. Απεξάρτηση από τις διεθνείς τιμές πετρελαίου. Τα τιμολόγια της ηλεκτρικής ενέργειας δεν υπόκεινται σε έντονες μεταβολές τιμής, όπως αυτές των στερεών και υγρών καυσίμων. Έτσι αποφεύγετε τις δυσάρεστες εκπλήξεις που πιθανόν να σας βγάζουν εκτός προγραμματισμού. Δεν υπάρχουν διαδικαστικά (συντήρηση λέβητα, προμήθεια πετρελαίου κλπ). Εγκαθιστώντας στον χώρο σας αντλίες\nθερμότητας, θα απαλλαγείτε από επιπλέον υποχρεώσεις και κόστη, γιατί απλώς δεν απαιτούνται σύνθετες και ακριβές διαδικασίες συντήρησης. Η εγκατάσταση των αντλιών θερμότητας γίνεται γρήγορα και εύκολα. Δεν απαιτείται καπνοδόχος ή εντοιχισμός επιμέρους τμημάτων και αποφεύγετε πρόσθετες εργασίες στο χώρο σας. Δεν απαιτείται ειδικός χώρος τοποθέτησης, καθώς η εξωτερική μονάδα είναι συμπαγής και μπορεί εύκολα να τοποθετηθεί εξωτερικά ακόμη και στο μπαλκόνι σας. Οι θερμοσυσσωρευτές εκμεταλλεύονται την παροχή του φθηνότερου νυχτερινού ρεύματος από τη ΔΕΗ. Η αρχή λειτουργίας τους στηρίζεται στην αποθήκευση θερμικής ενέργειας κατά τη διάρκεια της νύχτας και την απόδοση της ενέργειας αυτής κατά τη διάρκεια της ημέρας.\nΤα αερόθερμα λουτρού είναι συσκευές τοπικής θέρμανσης και τοποθετούνται σε υψηλό σημείο στο λουτρό ώστε να μη δεσμεύουν πολύτιμο χώρο. Οι ηλεκτρικοί θερμοπομποί είναι σύγχρονες αυτόνομες ηλεκτρικές συσκευές τοπικής θέρμανσης, οι οποίες εξασφαλίζουν άμεση θέρμανση των χώρων και επειδή λειτουργούν με φυσική κυκλοφορία του αέρα, δεν ξηραίνουν την ατμόσφαιρα. Ο κάθε θερμοπομπός λειτουργεί αυτόνομα, αφού διαθέτει το δικό του θερμοστάτη. Ακόμη τα σώματα υπέρυθρης ακτινοβολίας είναι ιδανική λύση για άμεση θέρμανση σε χώρους που δεν χρησιμοποιούνται συνεχώς. 30\n«ΕΚΟ ΑΒΕΕ» διαμόρφωσε ένα νέο εξελιγμένο πετρέλαιο θέρμανσης με ακόμη πιο ποιοτικά χαρακτηριστικά, που σας εξασφαλίζει καλύτερη απόδοση καυστήρα, μειωμένα έξοδα συντήρησης και χαμηλότερη κατανάλωση. Επιλέγοντας την «ΕΚΟ», γνωρίζετε ότι επιλέγετε ένα εγγυημένο προϊόν άριστης ποιότητας, φιλικό προς το περιβάλλον και επιπλέον πιο οικονομικό. Αντιδιαβρωτικό / αντιρρυπαντικό. Τελειότερη καύση. Μείωση επικαθήσεων στον καυστήρα. Μείωση μαύρου καπνού. Εξασφαλίζετε έτσι: ➤ Άμεση παράδοση μέσα σε 24 ώρες από τη στιγμή που θα δώσετε την παραγγελία σας. ➤ Στις γνωστές χαμηλές τιμές της «ΕΚΟ». ➤ Εξυπηρέτηση με σύγχρονα συστήματα οργάνωσης και έμπειρο προσωπικό. ➤ Τον απόλυτο έλεγχο στην παράδοση με το «ΕΚΟ Control System».\nEkoflow Το E��� ���� koflow είναι ������������������������������������������������������ το ειδικό προϊόν της «ΕΚΟ» που δίνει την δυνατότητα χρησιμοποίησης του πετρελαίου θέρμανσης ή κίνησης σε χαμηλές θερμοκρασίες χωρίς προβλήματα λόγω παγώματος. Το αποτέλεσμα αυτό επιτυγχάνεται με την χρήση ενός ειδικού χημικού προσθέτου, το οποίο εμποδίζει την συσσωμάτωση των κρυστάλλων παραφίνης. Με την χρήση του Ekoflow εξασφαλίζεται η ροή του πετρελαίου θέρμανσης ή κίνησης σε πολύ χαμηλές θερμοκρασίες και αποφεύγεται η απόφραξη των συστημάτων τροφοδοσίας. Με προσθήκη του Ekoflow σε αναλογία 1‰ (1 στα 1000) στο πετρέλαιο θέρμανσης ή κίνησης (που καλύπτει την χειμερινή προδιαγραφή CFPP: -5°C) επιτυγχάνεται μείωση του Σημείου Απόφραξης Ψυχρού Φίλτρου (CFPP) μέχρι τους -10°C. Με προσθήκη του Ekoflow σε αναλογία 2‰ (2 στα 1000) επιτυγχάνεται μείωση του Σημείου Απόφραξης Ψυχρού Φίλτρου (CFPP) μέχρι τους -13°C. * Η ενημέρωση είναι από την επίσημη ιστοσελίδα της «EΚΟ» www.eko.gr σε συνεργασία με τον κ. Τάκη Τυροπώλη.\nΜειωμένο το ενδιαφέρον των καταναλωτών\nτα 1,29 ευρώ το λίτρο ξεκινά η τιμή του πετρελαίου θέρμανσης, μειωμένη σε σχέση με πέρυσι που είχε ξεκινήσει στα 1,36 ευρώ. Ωστόσο το ενδιαφέρον των καταναλωτών είναι ελάχιστο, σύμφωνα με τον πρόεδρο του Συλλόγου Πρατηριούχων Λέσβου, Τάκη Τυροπώλη, ο οποίος επισημαίνει ότι η ζήτηση για την αγορά του πετρελαίου θέρμανσης έχει μειωθεί σημαντικά τα τελευταία χρόνια. Η εκτόξευση της τιμής του πετρελαίου θέρμανσης οδήγησε σε πτώση της κατανάλωσης κατά 70%, καθώς οι καταναλωτές αδυνατούν να καλύψουν το κόστος της θέρμανσης ή στρέφονται σε άλλες επιλογές. Ενδεικτικό της κατάστασης που επικρατεί, είναι ότι ελάχιστα άτομα προχώρησαν σε παραγγελίες. Από την άλλοι, όσοι προχώρησαν σε παραγγελίες, ζήτησαν μικρές ποσότητες, που αντιστοιχούν σε 200 με 250 ευρώ. Προκειμένου οι καταναλωτές να διευκολυνθούν, πρατηριούχοι υγρών καυσίμων διαθέτουν στην αγορά πετρέλαιο θέρμανσης με δυνατότητα αποπληρωμής του σε δόσεις. Αναλυτικότερα, στο πρατήριο υγρών καυσίμων του Τάκη Τυροπώλη μπορείτε να προμηθευτείτε πετρέλαιο αποπληρώνοντάς το με 6 άτοκες καθώς και 3% έκπτωση με αγορά αυτού με κάρτες Eurobank. Και στο πρατήριο του Παναγιώτη Βουνάτσου μπορεί κανείς να αγοράσει πετρέλαιο, εξοφλώντας το σε 6 άτοκες δόσεις. Αξίζει να αναφέρουμε ότι κατά τη χειμερινή περίοδο 2012-2013 δόθηκε επίδομα θέρμανσης ύψους 28 λεπτών ανά λίτρο με εισοδηματικά και περιουσιακά κριτήρια, δηλαδή σε καταναλωτές με ετήσιο εισόδημα 25.000 ευρώ για άγαμο, 35.000 για έγγαμο συν 3.000 ευρώ για κάθε παιδί, εφόσον η αξία της ακίνητης περιουσίας δεν υπερέβαινε τα 150.000 ευρώ για άγαμους και 200.000 για έγγαμους. Επίσης τέθηκαν ανώτατα όρια κατανάλωσης με βάση την περιοχή και τις καιρικές συνθήκες που επικρατούν (5 ως 25 λίτρα ανά τετραγωνικό) και ανώτατο όριο τετραγωνικών (120) της κύριας κατοικίας.\nΟι δικαιούχοι και οι όροι: Την διεύρυνση των κριτηρίων για τη χορήγηση του επιδόματος πετρελαίου θέρμανσης, αποφάσισε η κυβέρνηση, για 32\nτην περίοδο 2013 – 2014, με στόχο την ελάφρυνση των χαμηλότερων εισοδηματικά στρωμάτων και την αύξηση της κατανάλωσης πετρελαίου θέρμανσης. Στα νέα εισοδηματικά κριτήρια περιλαμβάνονται: - Άγαμοι υπόχρεοι έως 30.000 ευρώ (από 25.000 ευρώ). - Έγγαμοι υπόχρεοι έως 40.000 ευρώ (από 35.000 ευρώ), με προσαύξηση 3.000 ευρώ για κάθε τέκνο. - Μονογονεϊκή οικογένεια έως 43.000 ευρώ, όταν υπάρχει ένα τέκνο με προσαύξηση 3.000 ευρώ για κάθε επιπλέον τέκνο. Περιουσιακά κριτήρια: - Άγαμοι υπόχρεοι έως 200.000 ευρώ ακίνητης περιουσίας (από 150.000 ευρώ). - Έγγαμοι υπόχρεοι έως 300.000 ευρώ ακίνητης περιουσίας (από 200.000 ευρώ). - Το κριτήριο της κατοχής αυτοκινήτων, διευρύνεται ώστε να δικαιούνται το επίδομα πετρελαίου θέρμανσης όσοι κατέχουν αυτοκίνητο μέχρι 3.000 cc, έναντι των 2.000 cc που ίσχυε. Ακόμη αποφασίστηκε η αύξηση του ποσού επιδότησης ανά λίτρο πετρελαίου θέρμανσης στα 0,35 €/λίτρο, από 0,28 €/ λίτρο που ίσχυε μέχρι σήμερα. Από το συνδυασμό της διεύρυνσης των παραπάνω κριτηρίων, προκύπτει ότι περίπου 580 χιλιάδες νοικοκυριά θα μπορούν να λάβουν το αυξημένο κατά 25% περίπου, επίδομα πετρελαίου θέρμανσης. Για όσους λάβουν το εν λόγω επίδομα, η τελική λιανική τιμή, ανά λίτρο, θα διαμορφωθεί κάτω του ενός ευρώ (1€/ λίτρο) περίπου, δηλαδή σε ύψος συγκρίσιμο με αυτό που ίσχυε προ της περυσινής εξίσωσης πετρελαίου θέρμανσης και κίνησης. Παράλληλα, η κυβέρνηση θα προχωρήσει στην θέσπιση άμεσης προκαταβολής ύψους 25% επί του συνολικού ποσού, που αντιστοιχεί στα λίτρα που δικαιούνται, σε όσους υποβάλλουν με βάση τα κριτήρια αυτά, τις αιτήσεις τους στην ηλεκτρονική εφαρμογή της Γενικής Γραμματείας Δημοσίων Εσόδων. Η πληρωμή του υπολοίπου ποσού θα διενεργείται τμηματικά με την υποβολή των δικαιολογητικών από τους ενδιαφερόμενους.\nView 149 thermansh 2013 net


Η μαύρη σοκολάτα τονώνει τους μύες – HealthPost.gr\nΜια άκρως ενδιαφέρουσα έρευνα έδειξε ότι η σοκολάτα επενεργεί ευεργετικά στον οργανισμό τονώνοντας τους μύες και την καρδιά με τρόπο παρόμοιο με αυτόν της αεροβικής γυμναστικής.\nΟι ερευνητές επικεντρώθηκαν στα μιτοχόνδρια, τα μικροσκοπικά εργοστάσια παραγωγής ενέργειας των κυττάρων και ανακάλυψαν ότι ένα από τα συστατικά της σοκολάτας, η επικατεχίνη, φάνηκε να τονώνει τους μύες το ίδιο με την έντονη φυσική δραστηριότητα. Ο επικεφαλής της έρευνας Dr Moh Malek του Πανεπιστημίου του Wayne στο Detroit λέει: «Τα μιτοχόνδρια παράγουν ενέργεια η οποία χρησιμοποιείται από τα κύτταρα στο σώμα. Περισσότερα μιτοχόνδρια σημαίνουν περισσότερη παραγωγή ενέργειας στον οργανισμό». «Η αεροβική άσκηση όπως το τρέξιμο ή το ποδήλατο αυξάνει τον αριθμό των μιτοχονδρίων στα κύτταρα των μυών. Διαπιστώσαμε λοιπόν, ότι η επικατεχίνη φαίνεται να προκαλεί την ίδια αύξηση στα μιτοχόνδρια», προσθέτει ο Malek, ο οποίος μαζί με την επιστημονική του ομάδα έδωσε για 15 μέρες ένα συγκεκριμένο τύπο επικατεχίνης σε ποντίκια. Την ίδια στιγμή, τα ζώα υποβλήθηκαν σε τριάντα λεπτά άσκησης σε ειδικό διάδρομο καθημερινά. «Ο αριθμός των μιτοχονδρίων μειώνεται στους μύες ενώ καθώς γερνάμε, επηρεάζοντας έτσι την αντοχή και την δύναμη των μυών», λέει ο Malek. «Η εφαρμογή όσων γνωρίζουμε για την ιδιότητα της επικατεχίνης να αυξάνει τον αριθμό των μιτοχονδρίων μπορεί να βοηθήσει στην αντιμετώπιση των επιπτώσεων της γήρανσης στους μύες», προσθέτει.\nBe the first to comment on "Η μαύρη σοκολάτα τονώνει τους μύες"


Λονδίνο: Ο δράστης ήταν υπό παρακολούθηση - 'Ισλαμιστικού χαρακτήρα' η επίθεση - Κόσμος | News 24/7\nΛονδίνο: Ο δράστης ήταν υπό παρακολούθηση - "Ισλαμιστικού χαρακτήρα" η επίθεση\nΕγκληματολόγοι - αστυνομικοί εργάζονται στη σκηνή της επίθεσης στο Λονδίνο, 2 Φεβρουαρίου 2020 AP\nΤρεις άνθρωποι τραυματίστηκαν στην "τρομοκρατική" επίθεση, ο ένας νοσηλεύεται σε σοβαρή κατάσταση. Ο δράστης έφερε πάνω του ψεύτικο μηχανισμό, ανακοίνωσε η αστυνομία.\nnews247 02 Φεβρουαρίου 2020 22:06\nΟ άνδρας που πυροβολήθηκε από την αστυνομία κατά τη διάρκεια ενός περιστατικού που χαρακτηρίστηκε "τρομοκρατικό" στο νότιο Λονδίνο σήμερα, ήταν "υπό ενεργή αστυνομική παρακολούθηση".\nΗ βρετανική αστυνομία ανακοίνωσε ότι η επίθεση είναι "ισλαμιστικού χαρακτήρα" και ο δράστης έφερε πάνω του έναν ψεύτικο "μηχανισμό".\nΣε ανακοίνωση, η Μητροπολιτική Αστυνομία διευκρίνισε ότι πράκτορες αντιτρομοκρατικής μονάδας βρίσκονταν εκεί "στο πλαίσιο μιας προληπτικής επιχείρησης", υποδηλώνοντας ότι ο δράστης της επίθεσης παρακολουθείτο, όπως είχαν μεταδώσει βρετανικά μέσα ενημέρωσης.\n"Ένας μηχανισμός βρέθηκε πάνω στο σώμα του ύποπτου, τον οποίο παρακολουθούσαν ειδικοί αστυνομικοί. Διαπιστώθηκε γρήγορα ότι πρόκειται για ψεύτικο μηχανισμό", δήλωσε η Λούσι Ντ΄Ορσι, αξιωματικός της Μητροπολιτικής Αστυνομίας.\n"Το περιστατικό κρίθηκε γρήγορα ότι είναι τρομοκρατική ενέργεια ισλαμιστικού χαρακτήρα", ανέφερε σε ανακοίνωση.\nΗ επίθεση με μαχαίρι που χαρακτηρίστηκε "τρομοκρατική" σε εμπορικό δρόμο του νότιου Λονδίνου προκάλεσε τον τραυματισμό τριών ανθρώπων σήμερα, εκ των οποίων ένας νοσηλεύεται σε σοβαρή κατάσταση.\nΣήμερα, το ''χτύπημα'' έγινε γύρω στις 14.00 (τοπική ώρα, 16.00 ώρα Ελλάδος) στην περιοχή με κατοικίες του Στρίθαμ.\nΑφότου ανακοίνωσε ότι ένοπλοι αστυνομικοί πυροβόλησαν έναν άνδρα, ο οποίος μαχαίρωσε αρκετούς ανθρώπους, η αστυνομία είπε αρχικά ότι δύο άνθρωποι τραυματίστηκαν. "Περιμένουμε νέα για την κατάσταση της υγείας τους", είχε ανακοινώσει νωρίτερα η αστυνομία στο Twitter, διαβεβαιώνοντας ότι η επίθεση "αναχαιτίστηκε".\n"Μπορούμε να επιβεβαιώσουμε ότι ο άνθρωπος που πυροβολήθηκε από την αστυνομία είναι νεκρός. Οι συνθήκες ερευνώνται, το περιστατικό χαρακτηρίστηκε τρομοκρατικό", πρόσθεσε η αστυνομία.\nΣτο Twitter ο πρωθυπουργός Μπόρις Τζόνσον ευχαρίστησε τις υπηρεσίες διάσωσης, προσθέτοντας ότι οι σκέψεις του είναι στους "τραυματίες και σε όσους επλήγησαν".\nΟ δήμαρχος του Λονδίνου Σαντίκ Καν αντέδρασε λέγοντας: "Οι τρομοκράτες προσπαθούν να μας διχάσουν και να καταστρέψουν τον τρόπο της ζωής μας. Στο Λονδίνο, δεν θα τους αφήσουμε ποτέ να το πετύχουν".\nΠΕΡΙΣΣΟΤΕΡΑ: Επίθεση στο Λονδίνο, Μπόρις Τζόνσον, Τρομοκρατία\nΤα καλύτερα σεσουάρ μαλλιών για επαγγελματικό στέγνωμα στο σπίτι\nΈνα περιπολικό έχει σταματήσει στη μέση του δρόμου στις Σέρρες και περιμένει: Ο λόγος στη φωτογραφία\nΗ απέλπιδα προσπάθεια του Mike Tyson να γλιτώσει την φυλακή κάνοντας βουντού\nΣτο νοσοκομείο μετά από τροχαίο ο Ρίισε και η κόρη του


Πανελληνιο Ρεκόρ Οικονομίας < Δελτία Τύπου | EKO\nΗ κατάκτηση του 1ου Πιστοποιημένου Πανελλήνιου Ρεκόρ Χαμηλής Κατανάλωσης Καυσίμου παρουσιάστηκε στο πλαίσιο ειδικής εκδήλωσης στην Τεχνόπολη – Γκάζι, την Τετάρτη 10 Οκτωβρίου 2012 με την υποστήριξη της ΕΚΟ ΑΒΕΕ και της Kosmocar AE. η οποία στέφθηκε με απόλυτη επιτυχία,\nΟι οδηγοί-εκπαιδευτές της σχολής ασφαλούς οδήγησης Driving Academy ξεκίνησαν την προσπάθειά τους στις 23/7 από το πρατήριο της ΕΚΟ στα Ιωάννινα και κάλυψαν, με ένα γέμισμα, 1.638 χλμ με τo Volkswagen Polo 1.2 TSI 105 PS και 1.339 χλμ με το Volkswagen UP! MPI 75 PS, διασχίζοντας την ηπειρωτική Ελλάδα μέσω Θεσσαλονίκης, Ξάνθης, Καβάλας, Λάρισας, Βόλου, Λαμίας, Κορίνθου και Ακράτας, για να τερματίσουν το Σάββατο 28/7 στο Σταθμό Ανεφοδιασμού της ΕΚΟ στο 10ο χλμ της Αττικής Οδού.\nΤα οχήματα εφοδιάστηκαν με βενζίνη ΕΚΟ 95 EKONOMY, και στη συνέχεια, το VW Polo πραγματοποίησε τη διαδρομή με μέση κατανάλωση 27χλμ/λτ ενώ το Volkswagen UP με μέση κατανάλωση 29χλμ/λτ.\nΗ επιτυχία επιβεβαιώθηκε από τον οργανισμό Eco2Driving, ο οποίος πιστοποιεί ρεκόρ οικονομικής οδήγησης σε εθνικό αλλά και σε παγκόσμιο επίπεδο.\nΟ κ. Γιάννης Ψυχογυιός, Διευθύνων Σύμβουλος της ΕΚΟ, δήλωσε: «Η ΕΚΟ, το 2011, εισήγαγε στην αγορά τη βενζίνη 95ΕΚΟΝΟΜΥ, το πρώτο διαφοροποιημένο καύσιμο που εξασφαλίζει στον καταναλωτή οικονομία και αυξημένες επιδόσεις. Σε συνεργασία με το ΕΜΠ, ελέγχθηκαν σε πραγματικές συνθήκες στην Ελλάδα – στον Ελληνικό Αστικό Κύκλο – τα πλεονεκτήματα οικονομίας από τη χρήση της 95ΕΚΟΝΟΜΥ. Σήμερα είμαστε στην ευχάριστη θέση να επιβεβαιώσουμε τα πλεονεκτήματα αυτού του προϊόντος με το πανελλήνιο ρεκόρ χαμηλής κατανάλωσης καυσίμου, πιστοποιημένο από τον διεθνή οργανισμό ECO2DRIVING. Η ΕΚΟ συνεχίζει και επενδύει σε προϊόντα και υπηρεσίες με γνώμονα το συμφέρον του Έλληνα καταναλωτή και, παράλληλα, αποδεικνύει καθημερινά το σεβασμό και το ενδιαφέρον της για το περιβάλλον και το κοινωνικό σύνολο».


Η Ολοκληρωμένη Διατροφή του Χρυσόψαρου\nΑκριβώς όπως οι άνθρωποι, τα ψάρια χρειάζονται μια ισορροπημένη διατροφή, για να μείνουν υγιή. Το χρυσόψαρο δεν μπορεί ποτέ να πάρει όλες τις θρεπτικές ουσίες (υδατάνθρακες, πρωτεΐνες, λιπίδια, βιταμίνες, ανόργανα άλατα, ίνες, και νερό) στο σύνολο τους από τις έτοιμες τροφές του εμπορίου. Γι’ αυτό μια ποικίλη διατροφή είναι σημαντική. Η διατροφή πρέπει να περιέχει τις βασικές τροφές του εμπορίου, φρέσκες, κατεψυγμένες ή αποξηραμένες τροφές και τέλος ζωντανές τροφές.\nΗ συμπεριφορά των χρυσόψαρων\nΈνας σημαντικός παράγοντας που καθορίζει τη συμπεριφορά των χρυσόψαρων είναι το περιβάλλον στο οποίο ζουν. Διαφορετική συμπεριφορά θα έχει ένα χρυσόψαρο που ζει σε μία λίμνη και διαφορετική αυτό που ζει μέσα σε ένα ενυδρείο.\nΑν επικεντρωθούμε στο ενυδρείο, εκεί έρχεται κι άλλος ένας παράγοντας που συντελεί ουσιαστικά στη διαμόρφωση του χαρακτήρα του ψαριού:\nΡεκόρΓκίνες – Το μεγαλύτερο χρυσόψαρο στον κόσμο!\nΤα έχουμε συνηθίσει μικρά και χαριτωμένα, να περιφέρονται στην μικρών διαστάσεων διαφανή γυάλα τους. Ευτυχώς που η μνήμη τους διαρκεί μόνο 2 δευτερόλεπτα και ξεχνιούνται. Το συγκεκριμένο όμως χρυσόψαρο, αποκλείεται να χωράει σε μια συνηθισμένη γυάλα ψαριών του είδους του. Ανήκει στον Joris Gijsbers και αποτελεί το μεγαλύτερο χρυσόψαρο στον κόσμο.\nΔιαβάστε το μέγεθός του και δείτε φωτογραφίες του.\nΤο 2008 και για 13 ολόκληρες ώρες έμεινε εκτός νερού ένα χρυσόψαρο, που πήδηξε έξω από τη γυάλα του στη διάρκεια της νύχτας. Όταν η «αφεντικίνα» του, Μπάρμπαρα Γούντφορντ από τη Μ. Βρετανία, ξύπνησε το επόμενο πρωί και είδε ότι ο Τζίντζερ, το ψάρι, έλειπε, άρχισε να ψάχνει, αλλά σταμάτησε γιατί έπρεπε να φύγει για τη δουλειά της, φοβούμενη ότι το «κατοικίδιό» της δε ζει πια.\nΗ Αγορά του ενυδρείου\nFish Spa - ή αλλιώς ψάρια για Μανικιούρ Πεντικιούρ\nΔιατήρηση θερμοκρασίας στο ενυδρείο το καλοκαίρι\nApple Snails τα γνωστά Μηλοσαλίγκαρα\nΑσθένεια της νηκτικής κύστης (Swim Bladder)\nΗ άλγη σε ένα ενυδρείο\nΧρυσόψαρο το παρεξηγημένο


Σόλα Ολόκληρη VIBRAM | Pelekan.com.gr\nFriday 06 August 2021 01:31:09 Europe/Athens +03:00 EEST\nΣόλα Ολόκληρη VIBRAM. Σόλα ολόκληρη σκάφη για υποδήματα ορειβασίας, πεζοπορίας και κυνηγιού. Διαθέσιμη στα χρώματα: Μαύρο. Μεγέθη: 40 - 47\nΣόλα Ολόκληρη VIBRAM. Σόλα ολόκληρη σκάφη για υποδήματα ορειβασίας, πεζοπορίας και κυνηγιού.\n0 αξιολογήσεις / Γράψτε μια αξιολόγηση / Ζητήστε βοήθεια για το προϊόν / 10694 Προβολές σελίδας\nΕτικέτες: Σόλα, Ολόκληρη, VIBRAM, ορειβασία, πεζοπορία,


Ασταμάτητο το Φυσικό Αέριο – Στα $102 το πετρέλαιο - Marketnews.gr\nΑσταμάτητο το Φυσικό Αέριο – Στα $102 το πετρέλαιο\nΣυνεχίζεται η έντονη ανοδική πορεία του φυσικού αερίου το οποίο βρίσκεται πλέον στα $5.980 (+7,74%). Ο χρυσός καταγράφει ήπια πτώση στα $1.320/ουγγιά\nΧρυσός: Εβδομαδιαίες απώλειες 2,3%\nΕπιστροφή στις απώλειες για τον χρυσό την Παρασκευή, ο οποίος έχασε τα 1.800 δολάρια όπου "σκαρφάλωσε" χθες, στη μοναδική συνεδρίαση της εβδομάδας που κατέγραψε κέρδη.\nΑνοδικά κινήθηκε ο χρυσός την Παρασκευή, διευρύνοντας τα χθεσινά κέρδη του και ανακτώντας το επίπεδο των 1.800 δολαρίων, καθώς η πολυαναμενόμενη ομιλία του προέδρου της Federal Reserve, Τζερόμ Πάουελ, δεν έβγαλε επί της ουσίας κάποια είδηση.\nΗ τιμή του πετρελαίου μπρεντ αυξήθηκε 2,1% πάνω από τα 67 δολάρια και του αμερικανικού πετρελαίου (WTI) κατά 2% πάνω από τα 64 δολάρια.\nΜε άνοδο έκλεισε ο χρυσός στην τελευταία συνεδρίαση της εβδομάδας, στον απόηχο της απροσδόκητης "βουτιάς" που σημείωσε ο δείκτης καταναλωτικού κλίματος στις ΗΠΑ για τον Αύγουστο.\nΜε πτώση έκλεισαν οι τιμές του πετρελαίου την Παρασκευή, σπάζοντας ένα σερί τριών συνεδριάσεων με κέρδη που επέτρεψαν στον "μαύρο χρυσό" να ανακάμψει από τις απώλειες της Δευτέρας.\nΜε απώλειες έκλεισε ο χρυσός την Παρασκευή, σημειώνοντας την πρώτη πτωτική εβδομάδα μετά από ένα σερί 4 πενθημέρων με κέρδη.\nΡωσία: Αύξηση της παραγωγής του πετρελαίου στο β΄6μηνο\nBrent: Εβδομαδιαίες απώλειες 0,8%\nΜε άνοδο έκλεισαν οι τιμές του πετρελαίου την Παρασκευή, διευρύνοντας τα κέρδη της χθεσινής συνεδρίασης μετά τα στοιχεία που έδειξαν ότι μειώθηκαν περαιτέρω τα αποθέματα του αργού και της βενζίνης στις ΗΠΑ.


ΨΗΓΜΑΤΑ ΟΡΘΟΔΟΞΙΑΣ: Άγιοι Πέτρος και Παύλος. Οι Πρωτοκορυφαίοι Απόστολοι\nΆγιοι Πέτρος και Παύλος. Οι Πρωτοκορυφαίοι Απόστολοι\nΈτσι, έγινε ο μεγαλύτερος κήρυκας του Ευαγγελίου, θυσιάζοντας μάλιστα και την ζωή του γι' αυτό. Ονομάστηκε ο πρώτος μετά τον Ένα και Απόστολος των Εθνών, λόγω των τεσσάρων μεγάλων αποστολικών περιοδειών του. Είναι ο ιδρυτής της Εκκλησίας της Ελλάδος. Συνέγραψε 14 επιστολές προς τις Εκκλησίες τις οποίες εκείνος ίδρυσε. Τη ζωή του με τις περιπέτειές του θα τα δει κανείς, αν μελετήσει τις Πράξεις των Αποστόλων, αλλά και τις 14 Επιστολές του στην Καινή Διαθήκη.\nΝα διευθύνει, δηλαδή, όλες τις εκδηλώσεις τις ανθρώπινης ζωής μας ο Χριστός. Ο Απόστολος Παύλος υπέστη μαρτυρικό θάνατο (χωρίς να είναι απόλυτα ιστορικά διασταυρωμένο) δι' αποκεφαλισμού στη Ρώμη μεταξύ των ετών 64 - 67 μ.Χ.\nΑναρτήθηκε από Ψήγματα Ορθοδοξίας στις Κυριακή, Ιουνίου 29, 2014\nΕτικέτες απόστολοι, Παύλος, Πέτρος, πρωτοκορυφαίοι απόστολοι


Άτομα τρίτης ηλικίας και Διαδίκτυο | Η ΨΥΧΟΛΟΓΙΑ ΜΕ ΛΟΓΙΑ ΑΠΛΑ\nΣτις Η.Π.Α. η διείσδυση του Διαδικτύου ξεπερνά πλέον το 80 % του πληθυσμού, συμπεριλαμβανομένων και των ατόμων της τρίτης ηλικίας. Φυσικά ο ρυθμός εξάπλωσης, είναι μεγαλύτερος στη νέα γενιά, αλλά ήδη το 40% των χρηστών, το 2006 ήταν άτομα άνω των 65 ετών (Madden, 2006). Δεδομένου ότι το παράδειγμα αυτό ήδη ακολουθείται στην Ευρώπη, με την Ελλάδα να παρουσιάζει και αυτή αυξητικές τάσεις, είναι καιρός να αναλογιστούν οι ερευνητές και οι ασχολούμενοι με την (ψυχική) υγεία, κατά πόσο θα μπορούσαν νέες τεχνολογίες να αξιοποιηθούν για την έρευνα των ατόμων τρίτης ηλικίας, παρά τα στερεότυπα και τις προκαταλήψεις. Η διαδικτυακή έρευνα, όμως, εγείρει ορισμένες προϋποθέσεις, όπως η δειγματοληψία, η κατανομή των συμμετεχόντων σε πειραματικές ομάδες, η προστασία των προσωπικών δεδομένων, η εξάσκηση των συμμετεχόντων σε νέα λογισμικά κλπ. Στην αγγλόφωνη βιβλιογραφία, ήδη περιγράφονται παρεμβάσεις σε άτομα άνω των 65 μέσω Διαδικτύου, που είχαν ως σκοπό την αλλαγή στάσεων, την ποιότητα ζωής, τον υγιεινό τρόπο διαβίωσης, την αντιμετώπιση της κατάθλιψης κλπ (Lorig, Ritter, Laurent και Plant, 2006, Patten et al, 2007). Για το λόγο αυτό χρησιμοποιήθηκαν πολλές μέθοδοι προσέγγισης, όπως email, στατικές ή δυναμικές ιστοσελίδες, online ερωτηματολόγια, φόρα συζητήσεων, βίντεο και e-learning. Οι έρευνες των Hageman, Walker και Pullen, 2005 εστίασαν σε άτομα μέχρι τα 69 ετών, αλλά γενικότερα η ηλικιακή αυτή ομάδα παρουσιάζει ιδιαίτερο ενδιαφέρον επειδή βρίσκεται, συχνότερα αντιμέτωπη με χρόνιες καταστάσεις και προβλήματα υγείας. Το Διαδίκτυο παρέχει μία πρώτης τάξεως ευκαιρία να προσεγγιστούν άτομα με σπάνιες αρρώστιες ή όσοι, εξαιτίας διάφορων καταστάσεων, δεν επιθυμούν ή δεν μπορούν να βγουν από το σπίτι τους. Οι επιφυλάξεις που προαναφέρθηκαν, όμως, σε προηγούμενα κεφάλαια, σχετικά με την αντιπροσωπευτικότητα της δειγματοληψίας, γίνεται εντονότερη, όταν αναφερόμαστε σε άτομα τρίτης ηλικίας, επειδή η ενασχόληση με το Διαδίκτυο, αφορά κυρίως τα πιο μορφωμένα, δραστήρια και οικονομικά εύρωστα μέλη της ομάδας αυτής. Για το λόγο αυτό είναι σκόπιμο οι ερευνητές να χρησιμοποιούν μια ποικιλία μεθόδων, για να στρατολογούν συμμετέχοντες και να συνδυάζουν τις διαδικτυακές με τις τηλεφωνικές προσκλήσεις ή ακόμα και το κανονικό ταχυδρομείο. Κάποιοι δημοσιεύουν όμοιες προσκλήσεις συμμετοχής στην έρευνα σε ηλεκτρονικές αλλά και έντυπες εφημερίδες, αποστέλλουν ενημερωτικά δελτία, αναρτούν αγγελίες σε δημοφιλή και εξειδικευμένα για την ομάδα στόχο site, αν και αυτό μπορεί να οδηγήσει στην επιλογή δείγματος , που προέρχεται από διαφορετικούς πληθυσμούς. Ο ερευνητής πρέπει οπωσδήποτε να κρατά ενημερωμένες σημειώσεις για τον κάθε ενδιαφερόμενο και να έρχεται σε προσωπική επαφή (ηλεκτρονικά) μαζί του. Αυτό εξαλείφει επίσης το ολοένα και πιο έντονο συναίσθημα δυσπιστίας , που μεγαλώνει όσο αυξάνονται οι διαδικτυακές απατές. Οι χρήστες πολύ περισσότερο σε σύγκριση με τα πρώτα βήματα του διαδικτύου, είναι απρόθυμοι να αποκαλύψουν τα πραγματικά τους στοιχεία και το email τους, ενώ τα μέσα προστασίας γίνονται αυστηρότερα. Οι άνθρωποι σταδιακά συνειδητοποιούν ότι η διαδικτυακή εμπλοκή μπορεί να έχει συνέπειες στην καθημερινότητα τους και προβαίνουν στις ανάλογες ενέργειες για να διασφαλίσουν το απόρρητο της επικοινωνίας τους. Οι ερευνητές πρέπει να διατρανώνουν την αξιοπιστία των προθέσεων τους και να αποδεικνύουν ότι η έρευνα διεξάγεται από κάποιον επίσημο φορέα. Είναι θεμιτό στην ιστοσελίδα της έρευνας, οι προσκλήσεις συμμετοχής να αναρτώνται σε εύκολα αναγνωρίσιμους και έγκυρους ιστότοπους, οι οποίοι κατά το παρελθόν έχουν αποδείξει ότι σέβονται την επικοινωνία με τους επισκέπτες τους και δεν είναι απρόσωποι. Πρέπει να δίνεται πάντοτε ένας τηλεφωνικός αριθμός, προπληρωμένου τέλους, ώστε όσοι πληροφορούνται για την έρευνα μέσω ιστοσελίδας να μπορούν να επικοινωνήσουν, τόσο για να διερευνήσουν περισσότερο τους σκοπούς και την διαδικασία, όσο και για να διαπιστώσουν την ταυτότητα του ερευνητή. Συνήθως μεσολαβεί ένα χρονικό διάστημα από την εγγραφή του ενδιαφερόμενου μέχρι την έναρξη της διαδικτυακής έρευνας, το οποίο αξιοποιείται για την διασταύρωση των στοιχείων και την ολοκλήρωση της προσωπικής επικοινωνίας. Οι Richards, Kattelmann και Ren (2006) διαπίστωσαν ότι στα άτομα τρίτης ηλικίας είναι πολύ δημοφιλή τα δελτία ηλεκτρονικών ειδήσεων (news letters) που αφορούν θέματα υγεία και οι τροφοδοσίες ειδήσεων (rss), που προέρχονται από εξειδικευμένους ιστοτόπους. Η ανακοίνωση της έρευνας μπορεί να γίνει μέσω αυτών και οι ανάλογοι υπερσυνδέσμοι να οδηγήσουν στην επίσημη ιστοσελίδα της. Οι ιδιαιτερότητες του διαδικτυακού πληθυσμού επιβάλουν ορισμένους όρους δεοντολογίας και κυρίως την εξασφάλιση γραπτής συναίνεσης από τους συμμετέχοντες στην έρευνα. Είναι δικαίωμα τους σε κάθε περίπτωση να πληροφορούνται για τους σκοπούς της έρευνας, τα καθήκοντα και τα δικαιώματα, καθώς και τα αποτελέσματά της. Ο Αhern (2007) προτείνει την τοποθέτηση φόρμας στην ιστοσελίδα της έρευνας, αλλά και ενός περιληπτικού ερωτηματολογίου, που θα επικυρώνει κατά πόσον οι συμμετέχοντες κατανόησαν τη διαδικασία της έρευνας. Επιπλέον επιβάλλεται η χρήση ασφαλών διόδων επικοινωνίας και κρυπτογράφηση της (ssl). Ο ερευνητής που ασχολείται με άτομα τρίτης ηλικίας πρέπει να λαμβάνει υπόψη ότι οι ιστοσελίδες της έρευνας πρέπει να πληρούν όλες τις προϋποθέσεις, για να είναι φιλικές με προς το χρήστη, ανάλογα με τις ιδιαιτερότητες τους (μεγάλες γραμματοσειρές, περιεκτικά κείμενα, εύκολη πλοήγηση, φωνητικές εντολές, ζωντανός ήχος και γραφικά). Επίσης καλό είναι να έχει προβλεφθεί μια ομάδα τεχνικής υποστήριξης, εφόσον έχει παρατηρηθεί ότι οι ηλικιωμένοι, που ασχολούνται με το διαδίκτυο, αρέσκονται στο να ακολουθούν πεπατημένες διαδικασίες και αναστατώνονται με την παρουσίαση περίπλοκων και κοινών οδηγιών. Εφόσον η έρευνα απαιτεί τις νέες αυτές δεξιότητες είναι σωστό να προηγούνται δοκιμαστικές συνεδρίες και όλα τα τεχνικά ζητήματα να επιλύονται πριν από την επίσημη έναρξη. Ο χρόνος αποκτά διαφορετική σημασία στους ηλικιωμένους, πολλοί από τους οποίους τηρούν συγκεκριμένα χρονοδιαγράμματα. Ο ερευνητής οφείλει να σεβαστεί το χρόνος τους, να προαναγγέλλει και να τηρεί την ώρα έναρξης, αλλά κυρίως την διάρκεια της έρευνας. Αν αυτή απαιτεί πολύ χρόνο είναι καλύτερο να κατατμηθεί σε μικρά και εύπεπτα στάδια εφαρμογής. Καθ όλη την διάρκεια της, η επαφή μέσω email και η γνωστοποίηση της πορείας της βοηθά στην ανατροφοδότηση και αποσοβεί την επιθυμία παραίτησης λόγω έλλειψης ενδιαφέροντος, κούρασης ή μη κατανόησης των οδηγιών. Τέλος, ο ερευνητής πρέπει πάντοτε να λαμβάνει υπόψη τους περιορισμούς της μνήμης και της προσοχής των συμμετεχόντων, τα απρόβλεπτα γεγονότα (π.χ αιφνίδια νοσηλεία) και την εμμονή σε αναχρονιστικές καταστάσεις (π.χ μόντεμ και άρνηση ευρυζωνικής σύνδεσής). Η ύπαρξη διαμεσολαβητή – διευκολυντή της έρευνας, ο οποίος θα κινητοποιεί τους ηλικιωμένους είναι σημαντική. Πολλές φορές ο κοινωνικός περίγυρος έχει περιθωριοποιήσει τα άτομα αυτά και η συμμετοχή τους στην έρευνα μπορεί να αποβεί μια πολύ δημιουργική εμπειρία\nNext Post Αξιολόγηση απόδοσης των εργαζομένων\nPrevious Post ΑΥΤΟΕΚΤΙΜΗΣΗ ΚΑΙ ΣΧΟΛΙΚΗ ΠΡΟΣΑΡΜΟΓΗ ΚΑΚΟΠΟΙΗΜΕΝΩΝ –ΠΑΡΑΜΕΛΗΜΕΝΩΝ ΠΑΙΔΙΩΝ


Πάτρα: Άνοιξαν τον τάφο της Τζωρτζίνας για την ανάκτηση του τάμπλετ - ΑΡΓΟΛΙΔΑTV.GR\nΠάτρα: Άνοιξαν τον τάφο της Τζωρτζίνας για την ανάκτηση του τάμπλετ\nΡαγδαίες είναι οι εξελίξεις στην υπόθεση του θανάτου των τριών παιδιών της οικογένειας Δασκαλάκη στην Πάτρα.\nΛίγο πριν τις 7:00 το πρωί ξεκίνησε η διαδικασία ανοίγματος του τάφου της Τζωρτζίνας Δασκαλάκη, ενώ προηγήθηκε τρισάγιο για τα τρία κορίτσια.\nΣτο κοιμητήριο βρέθηκαν αστυνομικοί, εισαγγελέας και ιατροδικαστής, ο ιερέας που διάβασε το τρισάγιο, συγγενείς, άνθρωποι του Δήμου, αλλά και ιδιώτης ερευνητής, που ψάχνει απαντήσεις για τον θάνατο της σπιτονοικοκυράς του Μάνου Δασκαλάκη και της Ρούλας Πισπιρίγκου.\nΤην εντολή να ανοιχτεί ο τάφος της Τζωρτζίνας Δασκαλάκη και να αφαιρεθεί το tablet έδωσε χθες η 18η τακτική ανακρίτρια Αθηνών. Το τάμπλετ αφού ανασχεθεί, θα αποσταλεί στα εγκληματολογικά εργαστήρια της Αστυνομίας.\nΤο τάμπλετ το είχε τοποθετήσει στον τάφο της Τζωρτζίνας η μητέρα της Ρούλας Πισπιρίγκου, η οποία σύμφωνα με όσα έχει υποστηρίξει ο σύζυγός της Μάνος Δασκαλάκης τοποθετούσε στους τάφους των τριών κοριτσιών αγαπημένα τους αντικείμενα.\nΤο τάμπλετ θα διαβιβαστεί στα εγκληματολογικά εργαστήρια της ασφάλειας προκειμένου να ερευνηθεί και να διαπιστωθεί αν μέσα σε αυτό υπάρχουν στοιχεία κρίσιμα για την εξέλιξη της έρευνας και την πλήρη διερεύνηση της δολοφονίας της Τζωρτζινας που έχει προκαλέσει σοκ στο πανελλήνιο.


ΒΟΜΒΑ: Οι Σκοπιανοί παίρνουν λιμάνι στη Θεσσαλονίκη... - Voice News\nΒΟΜΒΑ: Οι Σκοπιανοί παίρνουν λιμάνι στη Θεσσαλονίκη…\n23/09/2019 ΕΛΛΗΝΙΚΗ ΛΥΣΗ\nΈντονος διάλογος έγινε σήμερα ανάμεσα στον πρόεδρο της ΕΛΛΗΝΙΚΗΣ ΛΥΣΗΣ, Κυριάκο Βελόπουλο, και τον αναπληρωτή υπουργό Εξωτερικών, Μιτλιαδη Βαρβιτσιώτη κατά την επίκαιρη ερώτηση του κ. Βελόπουλου για τη Συμφωνία των Πρεσπών.\nΟ Κ. Βελόπουλος ζήτησε από την κυβέρνηση να ακυρώσει τη συμφωνία που προσβάλλει τόσο τη Μακεδονία όσο και ολόκληρο τον ελληνισμό και την ιστορία του. Επιπλέον τόνισε τον κίνδυνο οι Σκοπιανοί να αποκτήσουν ΑΟΖ και κάλεσε την κυβέρνηση να το σταματήσει.\nΑπό την πλευρά της κυβερνήσεως, ο κ. Βαρβιτσιώτης ξεκαθάρισε ότι η Νέα Δημοκρατία δεν προτίθεται να ακυρώσει τη συμφωνία αλλά το μόνο που μπορεί να κάνει είναι να φροντίσει να τηρηθεί κατά γράμμα(!).\nΕπιπλέον, για την έξοδο των Σκοπιανών στον Αξιό απάντησε ότι αυτό απορρέει από το διεθνές δίκαιο και ως εκ τούτου δεν προτίθεται η Νέα Δημοκρατία να κάνει κάτι.\nΔείτε παρακάτω τα όσα ειπώθηκαν σήμερα στη βουλή:\nΠΡΟΔΟΣΙΑ ΣΟΚ στη βουλή! Οι Σκοπιανοί παίρνουν λιμάνι στον Θερμαϊκό…\nGepostet von VoiceNews.gr am Montag, 23. September 2019\nΣΗΜΕΙΑ ΕΡΩΤΗΣΗΣ ΓΙΑ ΣΥΜΦΩΝΙΑ ΠΡΕΣΠΩΝ\nΤι άλλαξε από τότε που γίνονταν τα συλλαλητήρια για την Μακεδονία και την συμφωνία των Πρεσπών? Ήστασταν κι εσεις στα συλλαλητήρια. Γιατί πήγατε εκεί? Για να φωνάξετε για την Μακεδονία και τώρα το ξεχάσατε?\nΟι σκοπιανοι έχουν παραβιάσει πάνω από 50 φορές την συμφωνία. Θα καταθέσω στα πρακτικα όλες τις παραβιάσεις για να ακυρώσουμε την συμφωνία. Μπορούμε νομικά να πατήσουμε στις παραβιάσεις.\nΓιατί? Γιατί η εντολή της Μέρκελ είναι δεδομένη. Το παιχνίδι που παίζεται στην περιοχή είναι κακό και είναι σε βάρος της Ελλάδας…\nΑυτά τα επαίσχυντα που συμφώνησε ο ΣΥΡΙΖΑ όπως λέγατε εσεις δεν τα αλλάζετε. Δεν κάνετε τίποτα.\nΧρειάζεται καταγγελία της συμφωνίας. Τώρα ξεκινάει το πρόβλημα. Κι αν δεν μπορείτε να το λύσετε ξέρετε τι λέει το σύνταγμα? Προσφυγή σε εκλογές αν υπάρχει εθνικό ζήτημα. Και είναι εθνικό ζήτημα.\nΓιατί πατάτε πάνω στην προδοτική συμφωνία? Θυμίζετε ένοχο ή συνένοχο που δεν μιλάει και δεν λέτε τίποτα.\nΉ θα καταργήσουμε την συμφωνία ή θα καταργηθεί η Μακεδονία με αυτά που κάνετε.\nΔώστε 20 υπογραφές για να δούμε γιατί ο Κοτζιάς υπέγραψε την συμφωνία.\nΛέτε θα αγωνιστείτε για την συμφωνία για να αλλάξετε τους όρους.\nΕγώ λέω υπογράψτε για τον Κοτζιά. Εσείς λέτε θα αγωνιστείτε. Υπογράψτε για να δούμε ποιος είναι ο ηθικός αυτουργός.\nΓιατί κάνετε πίσω?\nΓιατί το είπε η Μέρκελ: Το Βερολίνο ελπίζει ότι η κυβέρνηση της ΝΔ θα τηρήσει την συμφωνία των Πρεσπών. Είπε να δώσουμε το όνομα και το δώσαμε.\nΤην επιτροπή για τα σχολικά βιβλία την έχετε δεί? Την έβαλε ο ΣΥΡΙΖΑ.\nΗ κ. Ιωαννίδου στην επιτροπή είπε: Φαντασίωση ότι η Μακεδονία ήταν πάντα Ελληνική.\nΠάντα η Μακεδονία ήταν Ελληνική.\nΕσείς βάλατε την κ. Ιωαννίδου να ελέγξει τα βιβλία.\nΈχετε και υπουργό, τον κ. Σκυλακάκη, που μιλάει για μακεδονική μειονότητα στην Ελλάδα.\nΤο άρθρο 5 της συμφωνίας ξέρετε τι λέει?\nΌτι οι Σκοπιανοί έχουν δικαίωμα – ως περίκλειστο κράτος – να έρχονται από το Αξιό και να έχουν έξοδο στον Θερμαϊκό!\nΈχετε εκκρεμότητες για εμπορικές συμφωνίες και σύμβολα, λέτε. Μπορείτε να θέστε βέτο στην ένταξη των Σκοπίων στην ΕΕ και το ΝΑΤΟ? Όχι! Και αυτό το απάντησε υπουργός σας.\nΠροηγούμενο Έκανε ΧΑΜΟ στη βουλή ο Κ. Βελόπουλος: “Χάνουμε την ΑΟΖ! Τί κάνετε στην κυβέρνηση”… (BINTEO)\nΕπόμενο Γι’ αυτό η Ελλάδα πρέπει να θυμηθεί την ΙΣΤΟΡΙΑ της! Αυτή ήταν η Βυζαντινή ΣΤΡΑΤΗΓΙΚΗ και είχαμε 1.000 χρόνια αυτοκρατορία… (ΒΙΝΤΕΟ)